Source: http://docplayer.fi/1131536-Sahkoinen-palvelusetelijarjestelma.html
Timestamp: 2017-11-22 23:15:16+00:00
Document Index: 16422722

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sähköinen palvelusetelijärjestelmä - PDF
Sähköinen palvelusetelijärjestelmä
Download "Sähköinen palvelusetelijärjestelmä"
1 Sähköinen palvelusetelijärjestelmä Oulun yliopisto Tietojenkäsittelytieteiden laitos Pro gradu -tutkielma Inka Piippo
2 2 Tiivistelmä Laki sosiaali- ja terveydenhuoltopalveluiden palveluseteleistä astui Suomessa voimaan vuonna Palvelusetelin prosessointi vie kunnassa paljon työvoimaresursseja. Sähköinen palvelusetelijärjestelmä vähentää palvelusetelin prosessointiin menevää työaikaa kunnissa yksinkertaistamalla prosesseja. Palvelusetelin sähköistämishankkeita on meneillään eri puolilla Suomea ja eräs mittava hanke on valtakunnallinen hanke palveluseteleiden sähköistämiseksi. Tässä tutkimuksessa konstruoidaan hajautettu sähköinen palvelusetelijärjestelmä Raahen seudun hyvinvointikuntayhtymän (RAS), palvelusetelilain sekä muiden palvelusetelin sähköistämishankkeiden asettamien toiminnallisten vaatimusten pohjalta. Hajautettua järjestelmää testataan suunnitelmatasolla RAS:in vanhusten kotihoidon palvelusetelikäyttötapaukseen. Tutkimuksen lopputuloksena on hajautetun palvelusetelijärjestelmän suunnitelma sekä järjestelmävaatimuksiin perustuva vertailuanalyysi keskitetyn ja hajautetun järjestelmän soveltuvuudesta sähköiselle palvelusetelijärjestelmälle. Asiasanat Sähköinen palveluseteli, hajautettu järjestelmä, konstruktiivinen tutkimus
3 3 Alkusanat Haluaisin kiittää ohjaajiani Petri Pullia ja Eeva Leinosta kannustavasta ohjauksesta ja siitä, että sain olla kanssanne mukana tuottamassa arvokasta informaatiota. Kiitos myös opponentilleni Raija Haloselle asianmukaisesta palautteesta ja ohjauksesta entistä parempaan ulosantiin. Haluan kiittää myös Pekka Ala-Siurua avusta kaikessa graduuni liittyvässä, kuten materiaalista ja Raahen reissuista. Ja kiitos Vadym Kramarille arvokkaasta ajasta, jonka vietimme keskustellen UHE-järjestelmän toiminnasta. Kiitos myös Ryhti- ja Lily-projekteille kokonaisuudessaan, että sain olla mukana ja kerätä arvokasta materiaalia. Sekä lopulta kiitos myös kaikille haastateltaville arvokkaasta materiaalista tutkimukseeni! Haluan kiittää myös kotiväkeä. Kiitos Aino-äidille, että olet ollut innostava esikuvani ja aina kannustanut minua opinnoissani. Kiitos Tomi-poikaystävälle ideoista opintojeni suunnitteluun ja siitä, että koti on ollut sellainen paikka, missä voi rauhoittua koulupäivän päätteeksi. Kiitos Saima-mummolle, että annoit aina ajatuksen vaikeisiin tentteihin ja opinnäytteisiin. Kiitos Juholle, että kannustit aina ennen tenttiä, sekä Annelle ja Rikulle kaikesta tuesta opintojen varrella. Haluan kiittää myös Kristiinaa omien vahvuuksieni löytämisessä. Kiitos myös sukulaisille ja kavereille, jotka tarjositte loistavaa ajanvietettä ja riemukkaita haasteita vapaa-aikaani. Lopuksi haluaisin kiittää myös muutamia tietojenkäsittelytieteiden opettajia, kuten Antti Juustilaa ja Henrik Hedbergiä loistavista kursseista etenkin viimeisenä opiskelukeväänä, Ilkka Räsästä positiivisesta ensivaikutelmastani ohjelmointiin vuonna 2004, sekä Martti Luodonpäätä, Juha Iisakkaa ja Ari Vesasta haastavasta kurssitarjonnasta. Olen kokenut saavani teidän opetuksesta eväitä tulevaisuuteen. Haluan kiittää myös kandin ohjaajaani Karin Väyrystä vaativuudesta opetellessani kirjoittamaan tutkimusta ja opintojenohjaajaani Heli Alataloa loistavista ratkaisuista, kun opintojen eteneminen tuntui raskaalta. Oulussa Tekijä Inka Piippo
4 4 Sisällys Tiivistelmä... 2 Alkusanat... 3 Sisällys Johdanto Sähköinen palvelusetelijärjestelmä Palveluseteli Raahen seudun hyvinvointikuntayhtymä ja palveluseteli Sähköinen palveluseteli Valtakunnallinen hanke, sähköinen palveluseteliportaali Vaatimusten määrittelyä Yhteenveto Tutkimusmenetelmät Tutkimusmenetelmän valinta Kvalitatiivinen tutkimus ja teemahaastattelut Konstruktiivinen tutkimus Yhteenveto Liiketoimintaprosessien mallinnus UML ja sen laajennokset liiketoimintaprosessin mallinnuksessa RAS Case Yhteenveto Arkkitehtuurien vertailu, keskitetty vs. hajautettu palvelusetelijärjestelmä Tietojärjestelmien teoriaa Keskitetty palvelusetelijärjestelmä Hajautettu palvelusetelijärjestelmä Arkkitehtuurien vertailu Palvelukategoriat Yhteenveto Pohdinta Johtopäätökset Lähteet Liite A Liite B... 80
5 5 1. Johdanto Laki sosiaali- ja terveydenhuoltopalveluiden palveluseteleistä astui Suomessa voimaan vuonna Palveluseteli on kunnan myöntämä korvaus kuntalaiselle yksityiseltä palveluntuottajalta hankittua sosiaali- tai terveydenhuollon palvelua vastaan. Se voidaan siis nähdä maksutapana sosiaali- ja terveydenhuollon palveluissa. Palvelusetelin prosessointi vie kuitenkin kunnassa paljon työvoimaresursseja. Sähköinen palvelusetelijärjestelmä vähentää palvelusetelin prosessointiin menevää työaikaa kunnissa sekä yksinkertaistaa prosesseja. Sähköisiä palvelusetelijärjestelmiä on kehitelty eri puolilla Suomea, palvelutaloihin ja päivähoitoon. Tutkimuksen alkumetreillä valmistui myös valtakunnallisen hankkeen palveluseteliportaalin konsepti. Hankkeen päämääränä oli tehdä konseptista kaikille kunnille saatavilla oleva avoin suunnitelma sähköiselle palvelusetelijärjestelmälle (Haastattelu: Mätäsaho, 2012). Tämä tutkimus on konstruktiivinen tutkimus. Konstruktiivisen tutkimuksen nykytilannetta tässä tutkimuksessa edustaa valtakunnallisen palvelusetelihankkeen palveluseteliportaalin konsepti, joka on suunnitelmatason malli keskitetystä palveluseteli- ja ostopalvelujärjestelmästä. Tässä tutkimuksessa konstruoidaan suunnitelmatason malli hajautetun sähköisen palvelusetelijärjestelmän prosessista, jonka eräänä osana tulee toimimaan Raahen ammattikorkeakoulussa kehitetty Ubiquitous Home Environment (UHE) -järjestelmä. Hajautettua järjestelmää testataan suunnitelmatasolla Raahen seudun hyvinvointikuntayhtymän (RASHKY tai lyhyemmin vain RAS) vanhusten kotihoidon palveluseteliprosesseissa. Lopulta keskitettyä ja hajautettua järjestelmää verrataan keskenään toiminnallisten ja laadullisten järjestelmävaatimusten perusteella keskenään. Tutkimuksessa on käytetty myös laadullisen tutkimuksen menetelmiä kuten asiantuntija- ja teemahaastatteluita materiaalin keräämiseen sekä laadullista analysointia. Tämän tutkimuksen tarkoituksena oli tutkia palvelusetelin sähköistämistä. Tätä varten oli selvitettävä palveluseteliin liittyvät prosessit ja tutkittava, mitkä näistä prosesseista on mahdollista sähköistää. Oli siis selvitettävä järjestelmän toiminnalliset vaatimukset. Lisäksi tässä tutkimuksessa vertailtiin kahta erilaista arkkitehtuuriratkaisua sähköiselle palvelusetelijärjestelmälle. Tätä varten puolestaan selvitettiin järjestelmän sidosryhmät ja laadulliset vaatimukset. Koska tässä tutkimuksessa vertaillaan myös kahta eri palvelusetelijärjestelmäratkaisua, tavoitteena on, että tutkimustuloksia voidaan käyttää ohjenuorana ja lähtökohtana, kun kunnassa lähdetään miettimään, minkälainen sähköinen palvelusetelijärjestelmä olisi kaikkein sopivin ratkaisu juuri kyseisessä kunnassa. Ratkaisun sopivuus on kuitenkin hyvin kuntakohtainen ja riippuu siitä, millainen tietojärjestelmäpohja kunnalla on muuten käytössään. Tämä tutkimus saattaa inspiroida lukijaansa myös miettimään järjestelmien hajautusmahdollisuuksia ihan uudelta näkökulmalta, koska tässä ei välttämättä rajoituta tarkastelemaan ainoastaan palvelusetelijärjestelmiä tai julkisen sektorin järjestelmiä. Lukija saattaa saada ideoita hajautusmahdollisuuksiin myös yleisellä tasolla. Tutkimus oli osana Ryhti-projektia, joka on Oulun yliopiston koordinoima projekti, jonka tavoitteena on kehittää uusia (teknisiä) ratkaisuja jokapäiväiseen elämään.
6 Materiaalia on kerätty myös Ryhti-projektin rinnakkaisen Lily-projektin työpajoissa. Lily-projektin kiinnostuksen kohteena on vanhusten itsenäinen kotona asuminen. Kuvassa 1. on esitetty luokkakaavion avulla tutkimuksessa käytettävä termistö. Termistö on hyvä huomioida jo tässä vaiheessa, jotta lukija ymmärtäisi niiden merkityksen eri asiayhteyksissä. Asiakas, eli palvelusetelipalvelun asiakas, on kuntalainen, jolla voi olla palveluseteli käytössään. Tässä tutkimusta käytetään termiä asiakas yleisnimityksenä asiakkaasta ja kuntalaista vain jos halutaan korostaa kuntalaisen ja julkisen sektorin välistä suhdetta. Yritys on mikä tahansa yritys, joka käyttää sähköistä palvelusetelijärjestelmää. Palveluntuottaja on sellainen yritys, jonka kunta on hyväksynyt kunnallisten palvelusetelipalveluiden tuottajaksi. Tässä tutkimuksessa julkisella sektorilla tarkoitetaan sosiaali- ja terveyspalveluiden sekä sähköisen palvelusetelijärjestelmän tarjoajaa, eli kuntaa tai kuntayhtymää, ei valtiota. Koska kunta tai kuntayhtymä järjestää sosiaali- ja terveydenhuollon palvelut, on luonnollista, että tässä tutkimuksessa julkinen sektori tarkoittaa nimenomaan kuntaa tai kuntayhtymää. Lisäksi tässä tutkimuksessa voidaan käyttää myös termiä kunta tarkoittamaan joko kuntaa tai kuntayhtymää. Sekä asiakas, palveluntuottaja että julkinen sektori ovat järjestelmän sidosryhmiä ja loppukäyttäjiä. 6 Kuva 1. Tässä tutkimuksessa käytetyt termit. Tämän tutkimuksen toisessa luvussa selvennetään lukijalle, mikä on sähköinen palveluseteli tutustumalla aluksi palvelusetelilakiin sekä muihin sähköisiin palvelusetelijärjestelmiin. Kolmannessa luvussa käydään läpi tutkimuksessa käytetyt tutkimusmenetelmät. Neljännessä luvussa esitellään tutkimuksessa käytetyt UML:n kaaviot ja niiden laajennokset ja näiden pohjalta koostetaan tapaus liittyen vanhusten kotihoidon palveluseteliin RAS:illa. Viidennessä luvussa käydään läpi tietojärjestelmäteoriaa siltä osin kuin sitä tullaan tutkimuksessa käyttämään järjestelmien kuvaukseen. Tämän jälkeen palautetaan mieleen toisessa luvussa esitelty valtakunnallisen hankkeen palvelusetelijärjestelmäkonsepti, joka edustaa keskitettyä järjestelmää. Luvussa 5.3 esitellään UHE-järjestelmä ja konstruoidaan hajautettu palvelusetelijärjestelmä, jota myös testataan luvussa neljä esitettyyn tapaukseen RAS:in kotihoidonpalvelusetelistä. Varsinaiset tutkimustulokset esitellään toiminnallisten ja laadullisten vaatimusten vertailutaulukoiden avulla luvussa 5.4. Lisäksi luvun viisi lopussa on pohdittu palvelusetelijärjestelmän kannalta oleellisia palvelukategorioita.
7 7 2. Sähköinen palvelusetelijärjestelmä Tässä luvussa esitellään, millaista palvelusetelijärjestelmää valtakunnallisessa hankkeessa on suunniteltu. Lisäksi perehdytään muutamaan tällä hetkellä meneillään olevaan palvelusetelin sähköistämishankkeeseen. Kaikissa näissä järjestelmissä on hyödynnetty keskitettyä järjestelmäratkaisua. Koska tässä tutkimuksessa konstruoitavaa hajautettua palvelusetelijärjestelmää pilotoidaan RAS:in vanhuspalveluihin, on syytä perehtyä RAS:in tämänhetkisiin palveluseteliprosesseihin. Tässä luvussa perehdytään sähköisen palvelusetelijärjestelmän toteutuksiin ja näiden löydösten pohjalta konstruoidaan sähköisen palvelusetelijärjestelmän toiminnalliset vaatimukset. Toiminnalliset vaatimukset listataan tämän luvun lopussa. Tässä luvussa lähdetään kuitenkin liikkeelle määrittelemällä palveluseteli yleisellä tasolla vuonna 2009 voimaan tulleen palvelusetelilain esittämällä tavalla. 2.1 Palveluseteli Sosiaali- ja terveydenhuollon palveluseteli on kunnan tarjoama avustus kuntalaiselle. Sosiaali- ja terveydenhuollon palvelusetelilaki astui voimaan ja sen on tarkoitus lisätä asiakkaan ja potilaan valinnan mahdollisuuksia niissä palveluissa, jotka kunnan on lain mukaan taattava kuntalaiselle, sekä parantaa palvelujen saatavuutta kunnassa. Palveluseteli edistää myös kuntien sosiaali- ja terveystoimien sekä elinkeinotoimen ja yksityisten palveluiden tuottajien yhteistyötä. (Laki sosiaali- ja terveydenhuollon palvelusetelistä [LSTPS], 2009.) Palvelusetelilakia sovelletaan kunnan sosiaali- ja terveydenhuollon palveluihin. Kunnassa päätetään, mihin sosiaali- ja terveyshuollon palveluihin palvelusetelit otetaan käyttöön. Asiakas voi hakea palveluseteliä sellaiseen kunnan palveluun, jonka kunta on lisännyt palvelusetelilain piiriin. Palvelu, joka ei kuulu subjektiivisen oikeuden piiriin, kuten lasten päivähoito, vaatii yleensä hoidontarpeen arvioinnin. Tällaisia ovat esimerkiksi vanhusten ja terveydenhuollon palvelut. (LSTPS, 2009; Haastattelu: RAS, 2012.) Kunnassa päätetään, ketkä yksityiset palveluntuottajayritykset hyväksytään palvelusetelipalveluiden tuottajiksi. Lain mukaan kunta on velvoitettu ylläpitämään luetteloa (rekisteriä) niistä yksityisistä palveluntuottajista, jotka on hyväksytty palvelusetelin piiriin. Kunnan on pystyttävä peruuttamaan palvelusetelikelpoisuus yksityiseltä palveluntarjoajalta ja poistamaan tämä rekisteristä, mikäli palveluntarjoaja pyytää tai palvelun vaatimukset eivät enää täyty. (LSTPS, 2009.) Omavastuuosuus on se ylijäänyt osuus, joka jää jäljelle kun yksityiseltä palveluntuottajalta ostetun palvelun hinnasta vähennetään palvelusetelin arvo. Kunnan on selvitettävä asiakkaalle palvelusetelikäytänteistä, kuten se, miten palvelusetelin arvo määräytyy, yksityisten palveluntuottajien hinnat ja asiakkaan omavastuuosuus sekä vastaavasta palvelusta määräytyvä kunnan itsensä tarjoaman palvelun asiakasmaksu. (LSTPS, 2009.) Kunnassa määritellään palvelusetelin arvon siten, että palvelusetelistä jäävä omavastuuosuus on asiakkaalle kohtuullinen. Arvoa määrittäessä kunnassa on otettava
8 huomioon se hinta, minkä kunta itse joutuisi maksamaan palvelun järjestämisestä. Palvelusetelin arvoa määriteltäessä ei oteta huomioon sitä, minkä hintaista palvelua asiakas on haluamassa vaan arvo perustuu edullisimmin markkinoilla tarjotun palvelun hintaan. Sellaisissa palveluissa, joiden tulisi lain mukaan olla kunnan asukkaille maksuttomia, palvelusetelin arvon tulee kattaa edullisin yksityiseltä palveluntuottajalta ostettu palvelu kokonaisuudessaan. Asiakas saa myös itse valita tätä minimisummaa kalliimman palvelun tai palveluhyödykkeen, mutta joutuu tällöin maksamaan myös suuremman omavastuuosuuden. Palvelusetelin arvo voi olla myös asiakkaan tulosidonnainen. Palvelusetelin arvoa on pystyttävä korottamaan olosuhteiden muuttuessa. (LSTPS, 2009.) Kuntalainen voi haluta sosiaali- ja terveyspalveluiden palvelusetelin esimerkiksi silloin, kun kunnan tarjoama palvelu on asiakkaan kotiin nähden kaukana, mutta samaa palvelua tarjoava yksityinen terveystaloyritys olisi kuntalaista lähempänä. Sosiaali- ja terveydenhuollonpalvelun tuottamisen sijasta kunta voi tarjota kuntalaiselle palveluseteliä, jonka kuntalainen voi käyttää vastaavaan sosiaali- ja terveydenhuollon palveluun yksityisellä puolella. Kuntalainen voi näin valita enemmän omiin tarpeisiinsa sopivan palvelun. Kuntalainen saattaa myös säästää aikaa tai rahaa matkakustannuksissa maksamalla palvelusetelistä ylijäänyt omavastuuosuus yksityisessä terveystalossa tai esimerkiksi toisen kunnan puolella. Yksityinen palveluntuottaja voi hakea kunnalta oikeutusta palvelusetelin käyttöön palveluiden maksamisessa. Palveluntuottajan on pystyttävä perumaan palvelusetelikelpoisuutensa, mikäli hän niin tahtoo. Palveluntuottajan tulee olla tietoinen, että mikäli palvelu muuttuu siten, ettei se enää toteuta palvelusetelin vaatimuksia, palveluntuottaja menettää palvelusetelikelpoisuutensa. Palveluntuottajan tulee ilmoittaa palvelusetelikelpoisuuteen vaikuttavasta muutoksesta tarjoamassaan palvelussa. Palveluntuottajat, näiden tuottamat palvelut sekä palveluiden hinnat tulee olla julkisesti saatavilla internetissä (tai muussa soveltuvassa paikassa). (LSTPS, 2009.) Asiakkaalla täytyy olla mahdollisuus kieltäytyä palvelusetelistä, jolloin kunta on velvollinen tarjoamaan palvelun asiakkaalle joko maksutta tai kunnan omaa asiakasmaksua vastaan esimerkiksi kunnallisessa terveydenhuollossa. Tällöin asiakas tavallaan ostaa palvelusetelillä kunnan itsensä tarjoaman palvelun, joka on täsmälleen palvelusetelin arvon hintainen. (LSTPS, 2009.) Asiakkaan on annettava palvelusetelin myöntämistä varten tarvittavat tiedot. Asiakkaan tietoja saatetaan hankkia myös muualta asiakkaan suostumuksesta riippumatta. Asiakkaan tulee olla tietoinen näistä muista häntä koskevista tiedoista, mahdollisuus tutustua häntä koskeviin tietoihin sekä pystyä antamaan tarpeellista selvitystä. Kunta toimii palvelusetelillä järjestettävien palveluiden yhteydessä syntyvien potilas- ja asiakasasiakirjojen rekisterinpitäjä. Yksityisen palveluntarjoajan on asiakkaan tietoja käsitellessään noudatettava kunnan säännöksiä asiakirjojen käsittelyssä. (LSTPS, 2009.) Asiakas ja yksityinen palveluntarjoaja tekevät sopimuksen palvelusuhteesta, jota koskee kuluttajaoikeuden ja sopimusoikeuden säännökset ja oikeusperiaatteet. Asiakkaalla ei ole oikeutta saada sairausvakuutuslainmukaista korvausta omavastuuosuudestaan. (LSTPS, 2009.) Arvonlisäverolain 34 ja 37 mukaan veroa ei suoriteta terveyden- ja sairaanhoitopalvelun myynnistä eikä sosiaalihuoltona tapahtuvien palveluiden ja tavaroiden myynnistä. Sosiaali- ja terveydenhuollon palveluihin myönnetty palveluseteli on saajalleen veroton. (LSTPS, 2009; Palvelusetelin sääntökirja, 2011.) 8
9 9 2.2 Raahen seudun hyvinvointikuntayhtymä ja palveluseteli Tässä tutkimuksessa konstruoitavaa hajautettua palvelusetelijärjestelmää testataan Raahen seudun hyvinvointikuntayhtymän (RAS) vanhusten kotihoidon palveluseteliprosesseihin. Tällä hetkellä RAS tarjoaa alueensa vanhuksille kotihoito-, asiointi- ja pyykkipalveluihin palveluseteleitä. RAS määrittelee ne kriteerit, joiden puitteissa asiakkaalle on mahdollista myöntää palveluseteli ja alueen vanhustyöohjaaja tekee päätökset palveluseteleiden myöntämisestä näiden kriteerien pohjalta. (RAS, Palvelusetelit.) Asiointi- ja pyykkipalveluntuottajalle ei ole määrätty ammattitaitovaatimuksia toisin kuin kotihoitopalveluntuottajille (Haastattelu: RAS, 2012). Kotihoitopalveluntuottajien on oltava vähintään lähihoitajia. Näin varmistetaan laatu kotihoidonpalveluissa (Haastattelu: RAS, 2012). Tällä hetkellä RAS:illa on pulaa palvelusetelipalveluiden tuottajista (Haastattelu: RAS, 2012). Kuten Oulun kaupungin päivähoito, myös RAS saattaisi hyötyä sähköisen järjestelmän tarjoamasta prosessien helpottamisesta. Oulun kaupungin päivähoidossa palveluseteliä ei olisi otettu ollenkaan käyttöön ilman sähköistä järjestelmää (Haastattelu: Lamberg, 2012). Voi olla, että manuaalinen käsintehty palveluseteleiden prosessointi saattaa olla myös RAS:in tapauksessa esteenä joidenkin palveluntuottajien kohdalla. Sähköinen järjestelmä saattaisi madaltaa kynnystä myös Raahen seudulla ryhtyä palveluntuottajaksi. Raahen seudun hyvinvointikuntayhtymän tarjoama palveluseteli on kuukausikohtainen viranomaispäätös, joka toimitetaan paperisena asiakkaan kotiin kuukausittain. Tässä tutkimuksessa ollaan kiinnostuneita erityisesti RAS:in kotihoidon palvelusetelistä. RAS:lla kotihoidon palveluseteli voidaan myöntää määräajaksi, jolloin kyseessä on tilapäisen kotihoidon palveluseteli, tai toistaiseksi voimassa olevaksi, jolloin kyseessä on säännöllisen kotihoidon palveluseteli ja tällöin asiakkaan tulotaso vaikuttaa palvelusetelin arvoon. Taulukossa 1 on eritelty, miten kotihoidon palvelusetelin arvo määräytyy eri vuorokauden- ja viikonaikoina. (RAS, Palvelusetelit; Haastattelu: RAS, 2012.) Taulukko 1. Tilapäisen ja säännöllisen kotihoidon palvelusetelin arvo RAS:illa (RAS, Palvelusetelit). Viikonpäivä Vuorokaudenaika Arvo, euroa ma-la / 1h su / 1h ma-su yö / ½h Portaittainen palvelusetelin arvo saattaa vaatia portaittaista hinnoittelua myös palveluntuottajalta (Haastattelu: Ojala, 2012). Asiakkaan tulotaso vaikuttaa säännöllisen kotihoidon palvelusetelin arvoon. Tilapäiseen hoidontarpeeseen, korkeintaan kahdeksi viikoksi, korkeintaan kaksi kertaa vuorokaudessa myönnetyn palvelusetelin arvo on suurin mahdollinen. Säännöllisen kotihoidon palvelusetelipäätökseen voidaan tehdä muutos, mikäli asiakkaan palveluntarve muuttuu. Asiakkaan palveluntarve on uudelleen arvioitava vähintään kerran vuodessa. (RAS, Palvelusetelit; Haastattelu: RAS, 2012.) Palveluseteli on tällä hetkellä tuntikohtainen. Tämä rajoittaa palvelusetelin käyttöä siten, että jos palvelun arvo on esimerkiksi 50 euroa ja asiakkaalla on kaksi palveluseteliä, joiden arvo on 25 euroa tunnilta, asiakas ei voi maksaa tunnin palvelusta kahdella palvelusetelillä. Palveluseteleiden tarjoaminen saatetaan myös lakkauttaa, mikäli kuntayhtymän määrärahat eivät sitä enää salli, mutta tällöin kuntayhtymän on järjestettävä terveyspalvelut muulla tavoin. (RAS, Palvelusetelit; Haastattelu: RAS, 2012.)
10 Säännöllisen kotihoidon palvelusetelin arvoon vaikuttavat asiakkaan toimintakyvyn ja hoidontarpeen lisäksi asiakkaan sekä hänen kanssaan samassa taloudessa asuvien henkilöiden bruttotulot. Myös palveluseteleiden kappalemäärä (eli tuntimäärä) kuukautta kohden vaikuttaa yksittäisen tuntikohtaisen palvelusetelin arvoon. Tulojen sekä kuukautta kohden myönnettyjen palveluseteleiden kappalemäärän vaikutus palvelusetelin arvoon on esitetty taulukossa 2. (RAS, Palvelusetelit.) Taulukko 2. Tulojen ja kuukautta kohden myönnettyjen palveluseteleiden kappalemäärän vaikutus palvelusetelin arvoon RAS:in mukaan (RAS, Palvelusetelit). Tuloraja 1-5h/kk % 6-11h/kk % 12-20h/kk % 21-29h/kk % 30-40h/kk % 1 henkilö henkilöä henkilöä henkilöä h/kk % 10 Yrityksen, joka hakee palvelusetelikelpoisuutta, tulee lain mukaan kuulua ennakkoperintärekisteriin sekä tämän lisäksi yrityksen tulee olla ilmoittautunut aluehallintoviraston rekisteriin ja tehnyt ilmoituksen yksityisten sosiaalipalveluiden valvonnasta annetun lain mukaisesti. Palveluntarjoajalla on oltava vastuuvakuutus, tiedot on löydyttävä palvelutuottajarekisteristä ja palveluntuottaja sitoutuu vaitiolovelvollisuuteen asiakasasioissa. Lisäksi palveluntarjoajan on suostuttava siihen, että asiakkaiden keskuudessa saa tehdä asiakaskyselyjä palvelun laadun varmistamiseksi. (RAS, Palvelusetelit.) 2.3 Sähköinen palveluseteli Julkisen sektorin prosessien sähköistämisen etuina on nähty muun muassa papereiden käsittelyn väheneminen, prosessointiajan lyheneminen johtuen sekä postituksesta että todistusten käsittelystä sekä kunnan päätöksiä ja asukkaita koskevien tietojen saatavuus (Gant & Gant, 2002). Kun dokumentit ovat saatavilla sähköisessä muodossa, säästetään paperien käsittelyssä, varastoimisessa sekä välityksessä käyttäjien saataville (Gant & Gant, 2002). Vertaisarvioinnissa huomattiin, että eräs palvelusetelin sähköistämisen motiivi on myös mahdollistaa asiakkaan omavastuuosuuden maksaminen reaaliaikaisesti palvelutapahtuman yhteydessä. Eri puolilla Suomea on meneillään useita palveluseteliprosessin sähköistämisprojekteja. Oulun kaupungin päivähoidon palvelusetelijärjestelmän on sanottu olevan edelläkävijä palveluseteliprosessien sähköistämisessä. Liäksi seuraavassa osiossa perehdytään tarkemmin valtakunnallisen hankkeen palveluseteliportaalin konseptiin. Oulun kaupungin päivähoito Oulun päivähoito on edelläkävijä sähköisten palvelusetelien käyttöönotossa. Palveluseteliprosessien sähköistämistä on helpottanut se, että päivähoito on subjektiivinen oikeus eikä vaadi asiakkaan henkilökohtaista hoidontarpeenarviointia toisin kuin muut sosiaali- ja terveydenhuollon palvelusetelit (Haastattelu: Mätäsaho, 2012). Asiakas voi hakea palveluseteliä sähköisesti Oulun kaupungin verkkoportaalin kautta (Haastattelu: Lamberg, 2012; Oulun kaupunki, Yksityisen päivähoidon palveluseteli). Oulun kaupungissa 0-6 -vuotiaat kuntalaiset kuuluvat kunnallisen päivähoidon piiriin. Oulun kaupungissa on päätetty soveltaa palvelusetelilakia päivähoidon palveluihin.
11 Suurena syynä tähän oli palveluseteliprosessien sähköistäminen. Päivähoidon palvelusetelien mahdollinen käyttäjäkunta Oulun kaupungissa on sen verran laaja palvelusetelien käsittelyprosesseja ajatellen, että ilman sähköistä järjestelmää palveluseteleiden käyttöönotto ei olisi ollut mahdollista kaupungin henkilöstöresurssien puitteissa. (Haastattelu: Lamberg, 2012.) Kuvassa 2 on esitetty päivähoidon palveluseteliprosessi. Päivähoidon palveluseteliprosessi lähtee liikkeelle siitä, että asiakas (nuoren kuntalaisen huoltaja) etsii Oulun kaupungin päivähoidon verkkosivulta yksityiset päivähoidon tuottajat ja valitsee heidän joukostaan sopivan päivähoitopaikan. Tämän jälkeen asiakas on yhteydessä valitsemaansa päivähoitopalveluntuottajaan ja he sopivat yhdessä palveluntuottamisesta. Päivähoitopaikanhakuprosessi ei ole sähköinen vaan yhteydenotto tapahtuu mahdollisesti puhelimen tai sähköpostin kautta. (Haastattelu: Lamberg, 2012; Oulun kaupunki, Yksityisen päivähoidon palveluseteli.) 11 Kuva 2. Prosessimalli Oulun kaupungin päivähoidon palveluseteleistä, josta nähdään sähköiset prosessit (Oulun kaupunki, Yksityisen päivähoidon palveluseteli; Haastattelu: Lamberg, 2012). Tämän jälkeen asiakas hakee palveluseteliä valitsemansa palveluntuottajan tarjoamaan palveluun. Palvelusuhteen on siis oltava sovittuna palveluntuottajan kanssa ennen kuin palvelusetelihakemus tehdään. Palvelusetelihakemus on sähköinen lomake Oulun kaupungin päivähoidon verkkosivulla, joka käyttää asiakkaan tunnistamiseen TUPASpalvelua. Asiakas täyttää lomakkeeseen henkilötiedot sekä palvelusetelin arvoon vaikuttavat tekijät. Oulun kaupungin päivähoidolla palvelusetelin arvoon vaikuttavat palvelun hinta sekä asiakkaan perheen koko ja tulotaso. Mikäli asiakasperheen tulotaso alittaa pienimmän omavastuuosuuden rajan, asiakkaan on lähetettävä todistus tulotasosta Oulun kaupungin päivähoidolle hakemuksen käsittelyä varten. Todistus voi olla joko sähköinen tai paperinen tilinauha. Mikäli perheen tulotaso ylittää pienimmän omavastuuosuuden rajan, tulotasoa ei ole tarpeellista ilmoittaa. (Haastattelu: Lamberg, 2012; Oulun kaupunki, Yksityisen päivähoidon palveluseteli.) Oulun kaupunki saa hakemuksen sähköisenä ja kun tarvittavat liitteet on vastaanotettu, hakemus voidaan käsitellä. Oulun kaupungin päivähoidon työtekijä tarkistaa hakemuksen tiedot ja hyväksyy tarvittaessa asiakkaan lähettämät liitteet ja hyväksyy hakemuksen. Käsittely ei vaadi asiakkaan läsnäoloa, koska päivähoito on subjektiivinen oikeus eikä näin ollen vaadi hoidontarpeenarviointia. Asiakkaalle lähetetään päätös hyväksytystä palvelusetelihakemuksesta, josta selviää myös perustelut palvelusetelin arvolle. Ennalta valitulle palveluntuottajalle lähetetään ilmoitus siitä, minkä suuruinen
12 osuus palvelun hinnasta peritään kunnalta ja minkä suuruiseksi asiakkaan omavastuuosuus jää. Palveluntuottajan ei ole tarpeellista tietää millä perusteilla asiakkaan palvelusetelin arvo on määräytynyt. (Haastattelu: Lamberg, 2012.) Oulun kaupunki tarjoaa päivähoidon palveluntuottajalle Effica -tietojärjestelmän palvelua lasten läsnäolon seurantaa varten. Palveluntuottaja laskuttaa asiakasta kuun lopussa palvelun omavastuuosuuden verran. Palveluntuottaja laskuttaa myös Oulun kaupunkia ensimmäisen palvelukuukauden lopussa. Näin kunta saa palveluntuottajan laskutustiedot seuraavia laskukausia varten. Seuraavat laskutukset tapahtuvat automaattisesti Oulun kaupungilla käytössä olevan Effica -järjestelmän laskutusohjelman kautta. (Haastattelu: Lamberg, 2012.) Palveluseteli on toistaiseksi voimassa oleva. Asiakas on velvoitettu ilmoittamaan sellaisesta muutoksesta perheessä, joka vaikuttaa palvelusetelin arvoon, kuten perheen tulotaso tai perhekoko. Tulotason muuttuessa, jos tuleva tulotaso alittaa suurimman omavastuuosuuden tulorajan, on lähetettävä tulotason todistus samoin kuin palelusetelin hakuvaiheessa. Tämän lisäksi palvelusetelin arvo tarkistetaan Oulun kaupungin päivähoidossa kerran vuodessa. Tällöin asiakas joutuu myös todistamaan perheen tulotason, mikäli se on alittanut suurimman omavastuuosuuden rajan. (Haastattelu: Lamberg, 2012.) Metsolakodit Metsolakodit on Oululainen vanhusten palveluasumisen yritysyhteisö, jolla on kolme palveluasumisen toimipistettä Oulun kaupungissa, Puolivälinkankaalla, Hintassa sekä Oulun keskustassa. Metsolakotien toimintaan kuuluvat senioriasuminen ja kotihoito-, hoiva- ja huolenpito-, kodinhoito-, ateria- sekä kuntoutuspalveluita. Metsolakotien palveluntuottajat ovat sosiaali- ja terveysalan ammattilaisia, jotka toimivat Metsolakodeissa yrittäjinä ja itsenäisinä ammatinharjoittajina. (Metsolakodit, Yritys.) Oulun kaupunki myöntää palveluseteleitä myös vanhusten sosiaali- ja terveydenhuollon palveluihin, kuten säännöllinen kotihoito, tilapäinen kotihoito, säännöllinen kotihoidon kuukausisiivous, vanhusten tehostettu palveluasuminen, omaishoidon vapaan järjestäminen sekä ylimääräinen rintamalisää saavien veteraanien kotipalvelu. Palvelusetelin voi myöntää Oulun kaupungin sosiaali- ja terveystoimen valtuutettu työntekijä kokonaisvaltaisen palveluntarpeen arvioinnin jälkeen. (Oulun kaupunki, Vanhus- ja vammaispalvelut.) Palveluseteli on Oulussa viranomaispäätös samoin kuin RAS:illa. Jokaisella palveluseteliin oikeutetulla asiakkaalla on henkilökohtainen viranomaispäätös, josta selviää, kuinka suuren euromääräisen osuuden palvelun hinnasta palveluseteli kattaa tuntia kohden tiettyinä aikoina vuorokaudessa. Päätöksessä on samantapainen taulukko kuin RAS:illa (luvun 2.2 taulukko 1), mutta vuorokaudenajat ja päivät poikkeavat hieman toisistaan. Päätöksestä selviää myös kuinka monta tuntikohtaista palveluseteliä asiakas voi käyttää kuukauden aikana. (Haastattelu: Ojala, 2012.) Siperia Systems on Oululainen ohjelmistoyritys, joka tarjoaa Palveluohjaus - järjestelmää Metsolakotien asukkaille ja työntekijöille helpottamaan palvelusetelin prosessointia. Palveluohjaus -järjestelmän saavat käyttöönsä kaikki palveluntuottajat, jotka työskentelevät Metsolakodin sisällä. (Haastattelu: Ojala, 2012; Siperia Systems, Tuotteet.) Työpäivän aluksi palveluntuottaja voi tulostaa järjestelmästä työjärjestyksen päivän ajaksi. Työjärjestys sisältää siis muutkin palvelut kuin palvelusetelipalvelut. Oulun kaupunki vaatii palveluseteleiden laskutukseen liitteenä asiakkaan kuittaaman 12
13 todistuksen palvelun toteutumisesta jokaista palvelukäyntiä kohden. Myös palveluseteleihin liittyvät todistukset voidaan tulostaa yhdessä työjärjestyksen kanssa työpäivän alussa ja asiakas voi kuitata ne palvelutapahtuman yhteydessä. (Haastattelu: Ojala, 2012.) Järjestelmä tekee laskuyhteenvedon kaikista palveluntuottajan vastaanottamista palveluseteleistä. Laskutuskauden lopussa kaikista laskutuskauden palvelusetelimaksuista koottu lasku tulostetaan järjestelmästä ja lähetetään todistusliitteineen Oulun kaupungille laskutettavaksi. Myös asiakasta laskutetaan kuun lopussa. Palveluohjaus -järjestelmä laskee asiakkaan henkilökohtaisen laskuyhteenvedon, josta näkyy asiakkaan käyttämät palvelusetelit sekä asiakkaan maksuun jäävät omavastuuosuudet tuotetuista palveluista. (Haastattelu: Ojala, 2012.) Tällä hetkellä vanhusten palveluseteleitä koskevat raportit toimitetaan kunnalle paperisena. Oulun kaupungilla on käytössään Effica -järjestelmän laskutusohjelma, johon palveluseteleitä koskevat dokumentit kirjataan käsin. Siperia Systems Oy:n toimitusjohtajan, Markku Ojalan mukaan Palveluohjaus -järjestelmää olisi tulevaisuudessa pystyttävä käyttämään myös Metsolakotien ulkopuolella. Tämän vuoksi Siperia Systems on suunnittelemassa rajapintaa kunnan laskutus- ja potilastietojärjestelmien eli Effican palveluiden kanssa, joka helpottaisi palveluseteliprosesseja myös kunnan organisaatioissa. (Haastattelu: Ojala, 2012.) Valtakunnallinen hanke, sähköinen palveluseteliportaali Tällä hetkellä on meneillään myös valtakunnallinen hanke, jossa on suunniteltu sähköisen palvelusetelijärjestelmän järjestelmäsuunnitelmaa. Hankkeen johtajana on Johanna Mätäsaho ja hankkeessa ovat mukana Suomen kunnista Espoo, Helsinki, Vantaa, Tampere, Turku, Oulu ja Kouvola. Hankkeessa on pohdittu järjestelmän toiminnallisia vaatimuksia sekä palvelusetelijärjestelmän rajapintavaatimuksia liittyen muiden kunnallisten tahojen ylläpitämiin järjestelmiin. Se, tullaanko sähköinen palvelusetelijärjestelmä toteuttamaan itsenäisenä portaaliratkaisuna vai rakentamaan jonkin jo käytössä olevan järjestelmän päälle, on vielä auki (Palvelusetelien ja ostopalveluiden edellyttämät tietojärjestelmät, Portaalin konsepti [PSOP-PK], 2012; Haastattelu: Mätäsaho, 2012). Suunniteltu järjestelmä tarjoaa käyttöliittymän kunnalle, asiakkaalle ja palveluntuottajalle. Kunnalla on valvontavastuu asiakkaista ja palveluntuottajista ja näiden toiminnasta. Tämä järjestelmä keskittyy palvelemaan ennen kaikkea kunnan vastuualuetta, mutta tarjoaa myös käyttöliittymät asiakkaille ja palveluntuottajille helpottamaan näiden välistä kanssakäymistä, kuten palveluntuottajan hakua, palvelutapaamisesta sopimista sekä palvelusetelimaksua. (PSOP-PK, 2012; Haastattelu: Mätäsaho, 2012.) Järjestelmä on yhteydessä myös muiden tahojen tarjoamiin järjestelmiin ja verkkopalveluihin, kuten KATSO eli verohallinnon tarjoama järjestelmä yritysten käyttäjien tunnistautumiseen, Tilaajavastuu.fi, Terhikki eli Kelan attribuuttipalvelu, josta saadaan tiedot työntekijöiden ammattioikeuksista, Valveri eli yksityisten sosiaalija terveydenhuollon palveluntuottajien asiointipalvelu, VERO eli Verohallinnon järjestelmä, josta nähdään, ettei yrityksellä ole verovelkaa tai maksusuunnitelmia, Vetuma eli julkishallinnon verkkotunnistautumis- ja -maksamispalvelu, YTJ eli Yritysja yhteisötietojärjestelmä, josta nähdään yrityksen kuuluminen kauppa- ja ennakkoperintärekisteriin sekä mahdolliset selvitystilat ja konkurssit, sekä palveluntuottajien erilaiset järjestelmät (Palvelusetelien ja ostopalveluiden edellyttämät tietojärjestelmät, Palvelusetelien käyttötapausmalli [PSOP-PSKT], 2012). Yhteydet
14 muihin järjestelmiin helpottavat palvelusetelin hakemista sekä yrityksen hakemista palveluntuottajaksi, koska näin hakijan ei tarvitse lähettää hakemuksen liitteitä postitse. Ongelmallisia saattavat olla rajapinnat kuntien omiin asiakas- ja potilastietojärjestelmiin (Haastattelu: Mätäsaho, 2012). Suunnitellun järjestelmän olisi päästävä käsiksi osaan tiedoista ja tämä vaatisi jonkinlaista rajapintaa asiakas- ja potilastietojärjestelmistä ulospäin (Haastattelu: Mätäsaho, 2012). Näiden järjestelmien kehittäminen riippuu muun muassa siitä, missä elinkaaren vaiheessa järjestelmät ovat sekä siitä, ovatko järjestelmän toimittajat halukkaita avaamaan järjestelmiä ulospäin (Haastattelu: Mätäsaho, 2012). Järjestelmät eivät aina ole edes sähköisiä vaan prosessointi saattaa toimia vielä paperisten päätösten kuljetuksena organisaatiosta toiseen (Haastattelu: RAS, 2012). Valtakunnallinen järjestelmä vaatisi myös avoimet rajapinnat eri terveydenhoitopiirien omiin potilastietojärjestelmiin (Haastattelu: Mätäsaho, 2012). Portaalikonseptin suunnittelussa on lähdetty liikkeelle kuvan 3 mukaisesta kartoituksesta. Kuvasta 3 nähdään, mikä on tällä hetkellä tarjolla olevien palveluiden ja teknologioiden peittoalue (Haastattelu: Mätäsaho, 2012). Esimerkiksi Oulun kaupungin päivähoito tarjoaa sähköisen järjestelmän palvelun myöntäjälle (oranssi linja) ja asiakkaalle (sininen linja). Kuvan 3 mukaan kunta toimii kolmessa roolissa palveluseteliprosessissa, palvelusta vastaavana eli määrittää palveluntuottajaksi hyväksytyt yritykset, palvelusetelin myöntäjänä eli arvioi palveluntarpeen, sekä taloudenhoitajana eli kirjaa palvelusetelin vaihtoon liittyvät prosessit ylös (Haastattelu: Mätäsaho, 2012; PSOP-PK, 2012). 14 Kuva 3. Palveluseteliportaalin ja tietojärjestelmän ydintoiminnallisuudet (Miinalainen, 2012). Valtakunnallisessa hankkeessa suunniteltu järjestelmä kattaa palveluseteleiden lisäksi myös kunnan ostopalvelut eli sellaiset palvelut, jotka kunta ostaa suoraan joltain yksityiseltä palveluntuottajalta (PSOP-PSKT, 2012; Haastattelu: Mätäsaho, 2012). Tämä tarkoittaa sitä, että kuntalaisella on oikeus saada maksutta kunnan määräämiä palveluita valituilta palveluntuottajilta. Kunta maksaa koko palvelun hinnan palveluntuottajalle. Käytännössä tämä on siis palveluseteli, ilman omavastuuosuutta. Tässä tutkimuksenssa ei tarkastella ostopalveluita sen vuoksi, että niiden ajatellaan olevan vain palvelusetelin erityistapaus.
15 15 Toiminnallisuus Palvelusetelijärjestelmän käyttötapaukset on esitetty liitteessä 1. Tässä osiossa avataan ne valtakunnallisen palveluseteliportaalin konseptin käyttötapaukset sanallisesti, joiden katsotaan olevan oleellisia tämän tutkimuksen kannalta. Kun yritys hakee palvelusetelipalvelun tuottajaksi, yrityksen valtuutettu toimihenkilö täyttää sähköisen hakemuksen. Tämä toiminto käyttää joko Katso - tunnistautumispalvelua tai jotain muuta kunnan määrittelemää tunnistautumistapaa (PSOP-PSKT, 2012). Yritys hakee palvelusetelikelpoisuutta kuntakohtaisesti (PSOP- PSKT, 2012). Kunta on määrännyt ne kriteerit eli ohjaustiedot, joiden perusteella yritys voi hakea palvelusetelipalveluntuottajaksi (PSOP-PK, 2012). Yritys voi hakea palveluntuottajaksi portaalin tarjoamalla sähköisellä hakemuksella. Kunta hyväksyy yrityksen palveluntuottajaksi hakemuksen perusteella, mikäli ohjaustiedot on täytetty kunnan edellyttämällä tavalla. Järjestelmä myös tarkistaa annettujen tietojen oikeellisuuden ulkoisilta yritystietojärjestelmiltä (kuten Katso). Tämän jälkeen yritys lisätään palveluntuottajarekisteriin portaalissa ja yritykseltä on mahdollista ostaa palvelusetelipalveluita. (PSOP-PK, 2012.) Kuvassa 4 on eriteltynä palveluntuottajan ja julkisen sektorin väliset käyttötapaukset palveluntuottajien hallinnassa. Huomaa, että julkista sektoria kutsutaan tässä palveluntarjoajaksi. Julkinen sektori tarjoaa palvelun rahoittamalla, mutta ei tuota palvelua kun taas yritys eli palveluntuottaja tuottaa palvelun ja velottaa palvelunhinnasta osan julkiselta sektorilta palvelusetelinä ja osan asiakkaalta omavastuuosuutena. Asiakas voi portaalissa seurata omia palveluseteliostojaan ja sitä kuinka monta palveluseteliä on käytettävissä. Järjestelmällä voi olla myös anonyymejä käyttäjiä. Anonyymin käyttäjän ei tarvitse kirjautua järjestelmään vaan hän voi tutustua palveluseteleihin palveluiden järjestämistapana. (PSOP-PK, 2012.) Yksittäinen palveluseteli sisältää palvelusisällön tunnuksen, joka kertoo sekä asiakkaalle että palveluntuottajalle täsmälleen, millaisen palvelun palvelusetelillä saa. Palvelusetelin tietoja käytetään palvelun ajanvarauksessa. Palveluseteli voidaan kuitata käytetyksi sähköisesti palvelutapaamisen yhteydessä palveluntuottajan toimesta. Tämä edellyttää, että asiakas on liittänyt palvelusetelin kyseisen palvelun ajanvaraukseen. Näin asiakas voi maksaa myös omavastuuosuuden reaaliaikaisesti palvelutapaamisen yhteydessä. Tämän jälkeen palveluseteli siirtyy kunnan hyväksyttäväksi. Kun kunta on hyväksynyt palvelusetelin, se siirtyy automaattiseen laskutukseen. (PSOP-PSKT, 2012; PSOP-PK, 2012.)
16 16 Kuva 4. Palveluntuottajien hallinta (Miinalainen, 2012). Asiakas hakee palveluseteliä kunnalta. Palveluseteli voidaan luoda järjestelmään ainoastaan kunnan valtuutetun työntekijän toimesta. Kunnan valtuutettu työntekijä eli palvelun tarjoamisesta vastaavan yksikön työntekijä luo palvelusetelin kirjautuneena järjestelmään ja liittää uuden palvelusetelin asiakkaalle. Koska järjestelmä käyttää kunnan potilastietoja, asiakas on jo olemassa järjestelmässä. Konseptin mukaan asiakas ei voi itse hakea palveluseteliä järjestelmän kautta sähköisesti. Asiakas voi perua hänelle myönnetyn palvelusetelin. Kunta voi sulkea asiakkaalle myöntämänsä palvelusetelin, jos palvelusetelin voimassaolo on päättynyt, asiakas on perunut hänelle myönnetyn palvelusetelin, asiakkaan kotikunta on muuttunut, asiakas on siirretty sairaalaan tai hän on menehtynyt. Kuvassa 5 on palvelusetelin hakemiseen liittyvät käyttötapaukset. (PSOP-PSKT, 2012.)
17 17 Kuva 5. Palvelusetelin myöntäminen (Miinalainen, 2012). Järjestelmä tarjoaa hakutoiminnon, jonka avulla asiakas voi selata palveluntuottajia ja valita näiden joukosta sopivan palveluntuottajan saamalleen palvelusetelille. Käyttäjä voi hakea palveluntuottajaa muun muassa yritysnimellä ja paikkakunnalla, yritystunnuksella tai palvelukategorialla. Jos yrityksellä on toimintaa useammalla paikkakunnalla, asiakas voi valita yrityksen toimipaikan valittuaan yrityksen (PSOP- PSKT, 2012; Haastattelu: Mätäsaho, 2012). Kun asiakas on löytänyt yhden tai useamman palveluntuottajan, hän tekee yritykselle palvelupyynnön ajanvarausjärjestelmän kautta, soittamalla tai paikanpäällä. Tämän jälkeen palveluntuottajan tulee vahvistaa palvelupyyntö järjestelmän kautta. Palveluntuottaja voi ajanvarauksen yhteydessä avata asiakkaan palvelusetelin, jolla tämä on suunnitellut palvelunsa maksaa. Sekä asiakas että palveluntuottaja voivat muokata ajanvarausta. Kuvassa 6 on esitetty ajanvaraukseen ja palveluntuottajien hakuun liittyvät käyttötapaukset. (PSOP-PSKT, 2012; PSOP-PK, 2012.) Kuva 6. Palvelutapahtuman varaaminen, ajanvaraustoiminto (Miinalainen, 2012). Myös palvelusetelillä maksaminen toimii järjestelmän tarjoaman ajanvarausjärjestelmän kautta. Palveluntuottajalla on käytössään joko järjestelmän tarjoama tai oma sähköinen ajanvarauskalenteri, josta asiakas näkee vapaat palveluajat. Yritys toimittaa palvelun ajanvarausjärjestelmän mukaisesti asiakkaalle. Tämän jälkeen yritys kirjaa toimitetun palvelun portaaliin. Lopulta kunta hyväksyy kirjatut palvelut. Käytännössä tämä hyväksyminen voi olla automatisoitua, koska järjestelmä ei anna tehdä varausta sellaiseen palveluun, jota palveluseteli ei kata. Kuvassa 7 on esitetty palvelutapahtumien hyväksyminen ja palvelusetelin käyttö. (PSOP-PK, 2012; Haastattelu: Mätäsaho, 2012.)
18 18 Kuva 7. Palvelutapahtuman hyväksyntä ja maksu (Miinalainen, 2012). Palveluntuottaja voi tehdä kunnalle pyynnön palvelusetelissä ilmoitetun palvelun sisällöstä (PSOP-PSKT, 2012). Palveluntuottaja on saattanut huomata, että palvelusetelin palvelusisältöön tarvitaan muutos. Muutosehdotukseen voi vastata kunnan valtuutettu työntekijä, joka tekee muutoksen palvelusetelin sisältöön (PSOP- PSKT, 2012). Tässä tutkimuksessa muutoksen haun ajatellaan tapahtuva järjestelmän ulkopuolella ja siksi muutoksen hakua ei oteta huomioon toiminnallisten vaatimusten konstruoinnissa. Järjestelmä huolehtii, että kunta tilittää automaattisesti asiakkaan käyttämät palvelusetelit palveluntuottajalle. Kun kunta on hyväksynyt suoritetuksi kirjatut palvelut, palvelutapahtumat siirtyvät kunnan taloushallinnon järjestelmiin automaattisesti tilitettäviksi. Mikäli palvelussa havaitaan myöhemmin puutteita, kunta voi vaatia palveluntuottajalta korvausta reklamaatioon perustuen. Kuvassa 8 on esitetty tilitykseen liittyvät käyttötapaukset käyttötapausmallin mukaisesti (PSOP-PK, 2012.) Kuva 8. Tilitys palveluntuottajalle (Miinalainen, 2012). Asiakas voi antaa palautetta palvelun saatuaan. Tämä edistää muun muassa palvelun laadun valvontaa kunnassa. Palautteen perusteella päivittyy myös yrityksen laatuindeksi järjestelmässä. Laatuindeksiä voidaan käyttää myös hakukriteerinä palveluntuottajille järjestelmässä. Laatuindeksi nähdään tärkeänä palvelun laadun tarkkailun välineenä
19 konseptissa. Hintaseurantaa järjestelmäkonseptissa ei ole vaan lähtökohtaisesti oletetaan, että markkinat toimivat ja hinnat pysyvät riittävän matalalla eli lain vaatimalla kohtuullisella tasolla. (PSOP-PK, 2012; Haastattelu: Mätäsaho, 2012.) Vaatimusten määrittelyä Tässä osiossa on esitelty palvelusetelijärjestelmän toiminnalliset vaatimukset. Vaatimukset on koottu haastattelemalla RAS:in vanhustyönohjaajia sekä muita palvelusetelien sähköistämishankkeiden asiantuntijoita, kuten Siperia Systems Oy:n toimitusjohtaja Markku Ojalaa, Oulun kaupungin varhaiskasvatusjohtajaa, Arto Lambergia, sekä valtakunnallisen hankkeen johtajaa, Johanna Mätäsahoa. Lisäksi vaatimusten konstruoinnissa on huomioitu palvelusetelilaissa esitetyt vaatimukset. Palveluseteliasiakkailla on vaihtelevissa määrin käytössään sähköisen palvelusetelijärjestelmän vaatimia laitteistoja ja ohjelmistoja sekä näiden käyttöön vaadittavia taitoja (Haastattelu: Ojala, 2012; Haastattelu: Lamberg, 2012). Siperia Systemsin vanhuspalveluiden palveluseteleille kehittämässä järjestelmässä vanhusten prosessit on pyritty pitämään mahdollisimman yksinkertaisena. Vanhukset ovat sähköisen palvelusetelijärjestelmän haastavin käyttäjäryhmä, koska he ovat ensinnäkin iso käyttäjäryhmä (Sosiaali- ja terveydenhuollon palvelukategoriat, taulukko 7 luvussa 5.5), ja toiseksi he saattavat voimakkaasti vieroksua teknologiaa. Sen sijaan päivähoidossa sähköinen palvelusetelijärjestelmä on omaksuttu helposti, sähköinen hakemus löytyy helposti ja sen käyttöön tarvittava tekniikkaa on tuttua, kuten tunnistautumispalvelut (Haastattelu: Lamberg, 2012). Tämä saattaa johtua siitä, että lapsiperheissä ICT:n määrä on kasvussa. Kunnalla on oltava valvontavastuu palveluntuottajista (Haastattelu: RAS, 2012). Tämä saattaa osoittautua haastavaksi palveluntuottajamäärän kasvaessa. Valtakunnallisessa hankkeessa tämä on huomioitu siten, että järjestelmä tarkistaa yritystiedot hakemisen yhteydessä (PSOP-PK, 2012). Valtakunnallisessa hankkeessa palveluntuottajien hinnoittelua ei ole katsottu tarpeelliseksi valvoa, koska markkinoiden ajatellaan toimivan ja pitävän hinnat riittävän matalla eli lain vaatimalla kohtuullisella tasolla (Haastattelu: Mätäsaho, 2012). Palveluseteli on eräs tapa järjestää kunnan sosiaali- ja terveydenhuollon palvelut. Kun lähdetään pohtimaan palvelusetelijärjestelmän toimintaa, on luonnollista, että kunta hallinnoi palveluseteliä kaikin osin. Asiakkaalla ja palveluntuottajalla on pääsy ainoastaan osaan palveluseteliä koskevasta tiedosta. Jos esimerkiksi kuntalaisen varallisuus vaikuttaa palvelusetelin arvonmuodostumiseen, palveluntuottajan ei ole tarpeellista tietää, kuinka palvelusetelin arvo on asiakkaalle määräytynyt (Haastattelu: RAS, 2012). Tässä tutkimuksessa sähköisen palvelusetelin ajatellaan ensisijaisesti olevan palvelun maksutapa hyvin määritettyyn tarkoitukseen. Järjestelmän toiminnan kannalta palautteen antaminen ja palvelutapaamisen yhteydessä syntyvien dokumenttien talletus eivät ole tässä tutkimuksessa kriittisiä toimintoja sähköisen palvelusetelijärjestelmän kannalta. Koska kunta on palvelusetelin käsittelyssä syntyvien asiakirjojen rekisterinpitäjä (LSTPS, 2009), palvelun yhteydessä syntyvät dokumentit toimitetaan kunnalle muuta kautta. Myös palaute voidaan hoitaa muuta kautta esimerkiksi sähköpostin välityksellä. Tässä luvussa esitettyjen lain, vertaisarvioinnin ja RAS:in nykyisten käytänteiden perusteella on konstruoitu yksinkertainen tilakaavio palvelusetelille (Kuva 9). Lain mukaan kunta myöntää ja peruu palvelusetelin (LSTPS, 2009). Kun kuntalainen ostaa sellaisen sosiaali- tai terveydenhuollon palvelun yksityiseltä palveluntuottajalta, johon hänellä on myönnetty palveluseteli, hän voi luovuttaa saamansa palvelusetelin
20 palveluntuottajalle. Palveluntuottaja vähentää saamansa palvelusetelin arvon palvelun hinnasta ja lähettää palvelusetelin kunnalle laskutettavaksi. Kunta saa ilmoituksen, että kuntalaiselle myönnetty palveluseteli on nyt käytetty määrättyyn sosiaali- tai terveydenhuollon palveluun ja siirtää palvelusetelin laskutukseen. Kunta ei voi perua palveluseteliä silloin kun asiakas on jo antanut palvelusetelin korvauksena yksityiseltä palveluntuottajalta vastaanottamaansa palvelua vastaan, koska tämä olisi epäoikeudenmukaista asiakasta ja palveluntuottajaa kohtaan. 20 Kuva 9. Palvelusetelin tilat. Vertaisarvioinnissa huomataan, että eräs palvelusetelin sähköistämisen motiivi on myös mahdollistaa asiakkaan omavastuuosuuden maksamisen reaaliaikaisesti palvelutapahtuman yhteydessä. Tällä hetkellä palveluntuottajan on tehtävä laskuerittely kuun lopussa sekä kunnalle vastaanotetuista palveluseteliosuuksista sekä asiakkaalle asiakkaan omavastuuosuuksista (Haastattelu: Lamberg, 2012; Haastattelu: Ojala, 2012; Haastattelu: RAS, 2012). Jos palveluseteliosuus tehdään mahdolliseksi vähentää palvelutapaamisen yhteydessä palvelun hinnasta, myös omavastuuosuus voitaisiin maksaa reaaliaikaisesti palvelutapaamisen yhteydessä joko käteisellä tai maksukortilla. Palveluntuottajan prosessi helpottuisi, koska tämän ei tarvitsisi enää laatia laskuerittelyä kuun lopussa jokaisesta asiakkaasta kunnalle sekä erikseen jokaiselle asiakkaalle itselleen. Toinen reaaliaikaisen maksamisen etu on se, ettei palvelusetelin prosessointiin liittyviä virheitä pääsisi syntymään yhtä helposti. Palveluntuottaja ei voi mistään tarkistaa, kuinka monta palveluseteliä asiakkaalla on asiakkaan esittämän palvelusetelipäätöksen mukaan vielä jäljellä. Näin myönnettyjen palveluseteleiden määrä saatetaan helposti ylittää. Valvonta saattaa vaikeutua entisestään, jos asiakas käyttää usean palveluntuottajan palveluita, jotka kaikki käsittelevät asiakkaan palveluseteleitä omissa erillisissä laskutusjärjestelmissään. Reaaliaikaisella maksamisella palvelutapahtuman yhteydessä varmistetaan se, että asiakas voi itse seurata käytössään olevien palvelusetelien määrää ja omavastuuosuuksien suuruus ei pääse yllättämään. Muun muassa RAS:in vanhustyönohjaajat (Haastattelu: 2012) kokivat palvelusetelien kulutuksen valvonnan ongelmallisena. Taulukossa 3 on esitetty tässä luvussa esitettyjen RAS:in vanhustyönohjaajien haastatteluiden, lain ja vertaistutkimuksen perusteella kootut sähköisen palvelusetelijärjestelmän toiminnalliset vaatimukset. Toiminnalliset vaatimukset on paketoitu toimintakokonaisuuksiksi. Taulukossa on esitetty myös omassa sarakkeessa ne valtakunnallisen hankkeen käyttötapaukset, joiden katsotaan myös tässä
21 tutkimuksessa olevan oleellisia sähköisen palvelusetelijärjestelmän kannalta. Käyttötapaukset on avattuna liitteestä 1. Taulukossa on myös selvennetty toiminnallisuuden alkuperää ja sitä, miksi toiminnallisuus on tärkeä sähköisen palvelusetelijärjestelmän kannalta. Taulukko 3. Toiminnalliset vaatimukset. 21 Toiminto Sähköinen palvelusetelihakemus Palveluntuottajien rekisterin ylläpito Palvelusetelin - luominen - hakemuksen hylkääminen - peruminen Palvelunsetelin hyväksyminen korvaukseksi palvelusta (Asiakas) (Ts. maksaminen palvelusetelillä) Palvelusetelin hyväksyminen korvauksena palvelusta (palveluntuottaja) Asiakas ja kunta Sähköinen hakemus yritykselle palvelusetelipalveluntuottajaksi Palveluntuottaja ja kunta Asiakas Kunta Asiakas Palveluntuottaja Selite Asiakas voi hakea palveluseteliä sähköisellä palvelusetelihakemuksella. Kunnan valtuutettu työntekijä voi luoda uuden sähköisen palvelusetelin asiakkaan hakemuksen perusteella. Yritys voi hakea palveluntuottajaksi sähköisellä hakemuksella. Kunnan valtuutettu työntekijä voi lisätä palveluntuottajan järjestelmään hakemuksen perusteella. Kunnan valtuutettu työntekijä lisää ja poistaa hyväksytyn palveluntuottajan rekisteriin/-stä. Rekisterin on oltava julkisesti saatavilla. Kunnan valtuutettu työntekijä luo uuden, hylkää ja peruu sähköisen palvelusetelin. Asiakas siirtää Uuden palvelusetelin palveluntuottajalle (ja samalla palveluseteli muuttaa tilaa asiakkaan hyväksymä ) Palveluntuottaja siirtää Asiakkaan hyväksymän palvelusetelin kunnalle tilitettäväksi (ja samalla palveluseteli muuttaa tilaa palveluntuottajan hyväksymä ). Palveluntuottaja laskee omavastuuosuuden palvelusetelin arvon perusteella Palveluntuottajan haku Asiakas Asiakas hakee kunnan hyväksymää palveluntuottajaa kunnan ylläpitämästä rekisteristä Ajanvaraus Palveluseteliosuuden laskutus Yrityksen omien tietojen hallinta, palvelukatalogi Palveluiden laadun valvonta Asiakas ja palveluntuottaja Kunta Asiakas Kunta Asiakas tekee palvelupyynnön palveluntuottajalle ja palveluntuottaja vastaa asiakkaan palvelupyyntöön. Palveluntuottaja vahvistaa palvelupyynnön ajanvaraukseksi. Kunnan valtuutettu työntekijä siirtää asiakkaan ja palveluntuottajan hyväksymän palvelusetelin laskutukseen joko automaattisesti tai hyväksynnän kautta Palveluntuottaja muokkaa omia yhteystietojaan, palvelunkuvauksiaan, hinnastoaan ja toimipaikkatietoja saatavilla olevassa resurssissa. Kunta vastaa palvelun laadusta valitsemalla palveluntuottajat ja vastaamalla asiakkaan palautteeseen. Pääkäyttäjät Käyttötapaukset valtakunnallisen hankkeen portaalissa - (KT3-01) Alkuperä Käytössä Oulun kaupungin päivähoidolla KT11-02 PSOP-PSKT, 2012: Prosessien helpottaminen KT2-09, KT2-10, KT2-11 KT3-02, KT3-03, KT3-04, KT3-05, KT4-03, KT4-11, KT7-01 Laki: Saatavuus PSOP-PSKT, 2012: Prosessien helpottaminen KT4-04, KT4-03 PSOP-PSKT, 2012: Päätöksen mukaisen kulutuksen valvonta. Reaaliaikainen maksaminen KT4-07, KT4-03, KT4-09 KT4-01 KT4-02, KT4-05, KT4-06 KT8-01, KT8-02 KT2-02, KT2-03, KT2-04, KT2-05, KT2-06, KT2-07, KT2-08 PSOP-PSKT, 2012: Päätöksen mukaisen kulutuksen valvonta. Reaaliaikainen maksaminen Laki: Saatavuus PSOP-PSKT, 2012: Palvelun toimituksesta sopiminen Siperia Systems: Prosessien helpottaminen Laki: Saatavuus PSOP-PSKT, 2012: Saatavuus RAS: Valvontavastuu Taulukossa 3 esitettyyn konstruktioon on otettu mukaan ainoastaan kriittisimmät toiminnallisuudet palveluseteleiden toiminnan kannalta. Sähköisen palvelusetelijärjestelmän kannalta palautteenantotoiminnallisuuden ei esimerkiksi katsota olevan kriittinen, koska palautteen anto voidaan hoitaa myös sähköpostin
22 välityksellä. Valtakunnallisen hankkeen konseptissa on painotettu sitä, että järjestelmä huolehtii prosessien oikeellisuudesta. Tässä tutkimuksessa sähköistä palvelusetelijärjestelmää tutkitaan lähinnä sen ydintoiminnallisuuksien ja minimivaatimusten kannalta. Valtakunnallisen hankkeen järjestelmäsuunnitelmassa ylläpidetään laatuindeksiä, jota asiakas voi myös käyttää valintakriteerinään palvelua hakiessa (PSOP-PK, 2012). Laatuindeksin hallinta saattaa kuitenkin koitua työlääksi kaikille osapuolille. Jo lähtökohtaisesti asiakkaan täytyy arvioida palvelun laatua lukuarvoasteikolla ja erilaiset ihmiset arvioivat palvelun laatua subjektiivisesti. Toisen arvosana 9 saattaa toiselle olla 7. Tämän vuoksi se ei myöskään välttämättä tuo kellekään sidosryhmälle lisäarvoa joten yleinen laadun valvonta on jätetty pois toiminnallisuustaulukosta. Palvelusetelin palvelusisällön on oltava hyvin määritelty. Valtakunnallisessa hankkeessa tämä on toteutettu palvelusisällön tunnuksena (PSOP-PK, 2012). Jokaiselle mahdolliselle sosiaali- ja terveydenhuollon palvelulle on oma palvelusisällön tunnus ja tunnukselle tarkoin rajattu palvelun sisältö (PSOP-PK, 2012). Tunnus voi pitää sisällään esimerkiksi palveluun käytetyn ajan ja palvelun sisällön. Palvelusisällön tunnus toimii lyhenteenä palvelunsisällölle ja helpottaa sidosryhmien välistä kommunikointia. Myös tässä tutkimuksessa on pohdittu palvelukategorioita luvussa 5. Tutkimuksen aikana koostettiin lista palvelukategorioista, jotka on esitetty liitteessä 2 ja jonka perusteella palvelunsisältöjä voitaisiin lähteä suunnittelemaan Yhteenveto Vuonna 2009 voimaan tullut laki sosiaali- ja terveydenhuollon palveluseteleistä lisää työnmäärää niiden kuntien organisaatioilla ja palveluntuottajilla, jotka ottavat käyttöön sosiaali- ja terveydenhuollon palvelusetelit. Palvelusetelin sähköistämisen etuna on palveluseteliprosessien keveneminen, koska silloin osa palvelusetelin hakemiseen, myöntämiseen ja sillä maksamiseen liittyvistä prosesseista voidaan automatisoida. Tässä luvussa koottiin toiminnalliset vaatimukset sähköiselle palvelusetelijärjestelmälle lain määräämien säännösten, RAS:in vanhustyönohjaajien sekä vertaisarvioinnin pohjalta. Toiminnallisia vaatimuksia käytetään konstruktiivisen tutkimuksen arvioinnissa tutkimuksen lopussa. Lisäksi tässä luvussa esitelty valtakunnallinen hanke toimii konstruktiivisen tutkimuksen nykytilanteena.
23 23 3. Tutkimusmenetelmät Tässä tutkimuksessa on laadittu suunnitelma hajautetulle sähköiselle palvelusetelijärjestelmälle. Lopulta suunnitelmaa on verrattu nykytilaan, jota edustaa valtakunnallisen hankkeen keskitetty sähköinen palvelusetelijärjestelmä. Tässä luvussa on esitelty tässä tutkimuksessa käytettävät tutkimusmenetelmät sekä se, miten näihin ratkaisuihin on päädytty. 3.1 Tutkimusmenetelmän valinta Empiirisen tutkimuksen lähtökohtana on tutkimusongelma, joka voidaan jakaa tutkimuskysymyksiin (Hirsjärvi & Hurme, 2010). Nämä puolestaan vaikuttavat siihen tuleeko tutkimuksen olla kvalitatiivinen vai kvantitatiivinen (Hirsjärvi & Hurme, 2010). Tämä tutkimus oli konstruktiivinen tutkimus, jossa käytettiin kvalitatiivisen tutkimuksen menetelmiä. Tässä tutkimuksessa tutkimusongelmaksi muodostui palvelusetelin ja sen prosessien sähköistäminen. Tässä tutkimuksessa haluttiin selvittää, mitkä palveluseteliin liittyvistä prosesseista on mahdollista sähköistää, onko sähköisen palvelusetelijärjestelmän toiminnallisuuksia mahdollista hajauttaa ilman, että prosessien sujuvuudesta joudutaan tinkimään, ja palveleeko hajautettu järjestelmä paremmin erilaisia sähköisen palvelusetelin käyttäjiä kuin keskitetty järjestelmä. Aluksi tässä tutkimuksessa oli selvitettävä, ketkä ovat sähköisen palvelusetelijärjestelmän käyttäjät ja mitä ovat näiden eri käyttäjäryhmien väliset prosessit. Tutkimuksessa selvitettiin myös mitkä prosessin vaiheet on mahdollisia sähköistää. Tähän tarvittiin prosessin käsittelyyn osallistuneiden toimihenkilöiden subjektiivisia mielipiteitä. Tutkimuksen tuloksena syntyi vaatimusmäärittely sähköiselle palvelusetelijärjestelmälle, jossa on huomioitu kaikki sellaiset esille tulleet prosessin vaiheet, jotka on katsottu tarpeelliseksi sähköistää. Koska kuvattavat prosessit ja niiden toimijat ovat yksiselitteisesti määriteltyjä, lähdemateriaaliksi on katsottu riittävän yksi luotettava lähde, asiantuntija, joka kuvaa prosessin mahdollisimman yksikäsitteisesti ja selkeästi. Lopulta on konstruoitu kerättyjen toiminnallisten vaatimusten pohjalta hajautettu arkkitehtuurisuunnitelma sähköiselle palvelusetelijärjestelmälle ja suunnitelmaa on verrattu valtakunnallisessa hankkeessa kehitettyyn arkkitehtuurisuunnitelmaan eli keskitettyyn palvelusetelijärjestelmään. Oulun ammattikorkeakoulussa Vadym Kramarin johdolla kehitetty Ubiquitous Home Environment (UHE) -järjestelmä on valittu pohjaksi hajautetulle palvelusetelijärjestelmälle. Suunnitelman konstruoinnissa on käytetty tapaustutkimuksena RAS:in (Haastattelu: 2012) suosittelemaan palveluseteliä vanhusten kotihoitoon. Tutkimuksen lopputuloksena syntyi uusi konstruoitu malli tutkimukseen valitusta arkkitehtuurista sähköiselle palvelusetelijärjestelmälle sekä vertailutaulukko toiminnallisista ja laadullisista vaatimuksista sekä keskitetyn että hajautetun arkkitehtuurisuunnitelman välillä.
24 Kvalitatiivinen tutkimus ja teemahaastattelut Kvalitatiivinen tutkimus on induktiivinen prosessi, jossa edetään yksityisestä yleiseen. Kvalitatiivisessa tutkimuksessa ollaan kiinnostuneita useista samanaikaisista tekijöistä, jotka vaikuttavat lopputulokseen. Kvalitatiivisessa tutkimuksessa tarkkaillaan kehittyviä prosesseja ja tutkimuksen asetelma muotoutuu tutkimusprosessin aikana. (Hirsjärvi & Hurme, 2010.) Kvalitatiivisen tutkimuksen haastattelu on joustava ja paljon käytetty aineistonkeruumenetelmä, joka sopii palvelemaan monia lähtökohtia ja tarkoitusperiä. Eräs tässä tutkimuksessa käytetty tutkimushaastattelulaji on teemahaastattelut. Teemahaastattelussa noudatetaan ennalta valittua runkoa ja haastattelu kohdennetaan eli pyritään pitämään tiettyjen teemojen ympärillä, mutta kaikkien haastattelun aikana puhuttujen teemojen ei tarvitse olla ennalta sovittuja. Teemahaastattelua kutsutaan myös osittain strukturoiduksi haastatteluksi. Toisin kuin täysin strukturoidussa lomakehaastattelussa teemahaastattelun aikana haastattelija voi vaihtaa kysymysten ja esitettävien asioiden sanamuotoa. Sen sijaan täysin strukturoidussa haastattelussa haastattelulla ei ole selkeää määränpäätä vaan haastattelu muodostuu haastateltavan antamien lausuntojen tarkennukseksi. (Hirsjärvi & Hurme, 2010.) Tässä tutkimuksessa haastattelu valittiin tiedonkeruumenetelmäksi prosessien kuvauksen taustalle, koska prosessin kuvauksessa joudutaan usein selventämään ja syventämään vastauksia. Näin pyritään saamaan mahdollisimman totuudenmukainen kuva sellaisista käytänteistä, jotka haastateltavalle on arkipäivää, mutta haastattelija ei tiedä kyseisen organisaation käytännön prosesseista ja prosessien yksityiskohdista. Koska palveluseteliprosesseilla on useita eri vaiheita, teemahaastattelu sopi hyvin tiedonkeruumenetelmäksi tässä tutkimuksessa. Yksiselitteisen prosessimallin luomiseksi on tärkeää esittää syventäviä kysymyksiä, jonka osittain strukturoitu haastattelu mahdollistaa (Hirsjärvi & Hurme, 2010). Tässä tutkimuksessa haastateltavat valittiin siten, että heillä on mahdollisimman kattava tieto selvitettävistä prosesseista. Haastateltavat ovat siis olleet oman organisaationsa prosessi- tai järjestelmäasiantuntijoita. Palveluseteleihin liittyvät prosessit ovat selkeästi määriteltyjä ja subjektiivisen aineiston kokoaminen ei tämän tutkimuksen kannalta ollut tärkeää. Tämän vuoksi haastateltavien joukko ei ollut laaja vaan rajoittui suurilta osin vain yhteen asiantuntijaan. Haastattaeluissa käsiteltävät teemat, prosessit ja järjestelmät, ovat jo jollain tavoin avattu ennen haastattelua toisissa lähteissä, kuten kuntayhtymän verkkosivulla tai muissa raporteissa. Osassa haastatteluista oli tarkoitus ainoastaan syventää ymmärrystä. Nämä seikat huomioon ottaen yksikin asiantuntija riittää, koska Hirsjärven ja Hurmen (2010) mukaan haastateltavia tulisi valita ainoastaan tarpeellinen määrä tutkimuksen ja selvitettävän asian kannalta. Tässä tutkimuksessa haastattelut nauhoitettiin. Tämä säästi aikaa haastattelutilanteessa, koska haastattelijan ei tarvinnut käyttää aikaa muistiinpanojen kirjoittamiseen. Tämän jälkeen haastattelut litteroitiin ja ennen tutkimuksen esitystä työ lähetettiin kaikille haastateltaville. Näin haastateltavat saivat tarkistaa ne kohdat, joissa viitataan heidän haastatteluihinsa mahdollisten asiavirheiden varalta. Ryhmähaastattelu ja vaatimusten määrittely Ryhmähaastattelu on hyvä keino, jos tarkoituksena on löytää yhteisesti ryhmän kesken hyväksytty kanta johonkin asiaan (Hirsjärvi & Hurme, 2010). Joskus haastattelussa ei olla kiinnostuneita ainoastaan yksityisen henkilön ajatuksista vaan halutaan selvittää kollektiivisesi tuotettuja ideoita sekä jaettuja ajatuksia ideoista (Hirsjärvi & Hurme, 2010). Ryhmähaastattelussa haastattelijan tehtävänä on virittää keskustelu, helpottaa
25 keskustelijoita puhumaan ja ymmärtämään toisiaan sekä huolehtia, että keskustelu pysyy valituissa teemoissa (Hirsjärvi & Hurme, 2010). Tutkimuksessa kerättiin myös aineistoa palvelusetelijärjestelmän toiminnallisia vaatimuksia varten. Tällä hetkellä Raahen seudun hyvinvointikuntayhtymällä, RAS:lla, palvelusetelit ovat käytössä ainoastaan vanhuspalveluissa (RAS, Palvelusetelit). Vaatimusmäärittelyhaastattelu oli ryhmähaastattelu, johon osallistui kolme RAS:in vanhustyönohjaajaa samanaikaisesti. Tällä ajateltiin voitavan kerätä mahdollisimman kattava ja yhtenäinen informaatio RAS:in vanhustyöohjaajien kannalta tärkeistä toiminnallisista vaatimuksista sähköiselle palvelusetelijärjestelmälle. Haastattelun oli tarkoitus toimia eräänlaisena ideariihenä, joka rohkaisisi kaikkia tuomaan esille omat mielipiteensä ja ideansa. Ryhmähaastattelun etuina nähdään se, että useiden haastateltavien läsnäolo rohkaisee myös muita sanomaan mielipiteensä (Hirsjärvi & Hurme, 2010). Ryhmähaastattelu on myös edullisempi keino kuin yksilöhaastattelu (Hirsjärvi & Hurme, 2010). Ryhmähaastattelun haittoina voidaan pitää valta-asema-asettelua tai sitä, että yksi henkilö lähtee johtamaan keskustelua (Hirsjärvi & Hurme, 2010). Hiljaisempi haastateltava ei siis välttämättä tahdo lähteä miettimään ratkaisua puhtaalta pöydältä ja kyseenalaistamaan muiden haastateltavien esittämiä ratkaisuja ja näin informaation jää suppeaksi. Tällaisiin tilanteisiin on varauduttu siten, että haastattelijan tehtävänä oli rohkaista kaikkia haastateltavia puhumaan haastattelun aikana. Tällöin voitiin myös esittää täsmäkysymyksiä yksittäisille haastateltaville tai jo itsessään kysymykset rohkaisivat myös hiljaisempia haastateltavia antamalla ymmärtää, ettei ole oikeita vastauksia, vaan kaikkien mielipiteet ovat tärkeitä. Täsmäryhmähaastattelua (focus group) käytetään erityisesti markkinatutkimuksessa (Hirsjärvi & Hurme, 2010; Goguen & Linde, 1992) ja silloin, kun pyritään kehittelemään uusia ideoita (Hirsjärvi & Hurme, 2010). Tämän vuoksi se sopii hyvin vaatimusten määrittelyyn (Goguen & Linde, 1992). Täsmäryhmähaastattelussa on usein mukana neljästä yhdeksään ihmistä (Paetsch ym., 2003; Hirsjärvi & Hurme, 2010: kuudesta kahdeksaan ). Haastattelu on eniten käytetty menetelmä vaatimusten määrittelyssä (Paetsch ym., 2003) ja lähes ainoa menetelmä mikäli järjestelmää ei ole vielä päästy implementoimaan (Goguen & Linde, 1992). Vaatimusmäärittelyhaastattelu on usein puolistrukturoitu haastattelu, jossa riittävän avoimet kysymykset takaavat vapaamuotoisen keskustelun sekä sen, ettei haastattelija anna haastateltaville valmiita ajatusmalleja (Hirsjärvi & Hurme, 2010; Paetsch ym., 2003). Toisaalta osittain strukturoidut kysymykset saattavat toimia tarkentavina kysymyksinä ja estää keskustelua suistumasta pois aiheesta (Hirsjärvi & Hurme, 2010; Paetsch ym., 2003). Vaatimusmäärittelyhaastattelun etuna on se, että tulevilta käyttäjiltä saadaan runsaasti informaatiota koskien suunniteltavissa olevaa järjestelmää (Paetsch ym., 2003). Lisäksi haastattelun aikana on mahdollista tarkentaa epäselväksi jääneitä asioita ja suunniteltavan järjestelmän ongelmakohtia (Paetsch ym., 2003; Goguen & Linde 1992). Haastattelumenetelmän haitta on se, että se saattaa tuottaa runsaasti vaikeasti tulkittavaa ja ristiriitaista informaatiota käyttäjien toiveista koskien tulevan järjestelmän toiminnallisuuksia (Paetsch ym., 2003). Vaatimusmäärittelyhaastattelussa saatu materiaali tulee analysoida ristiriitaisuuksien poistamiseksi. Vaatimusmäärittelyhaastattelussa on huomioitu useita erilaisia käyttäjiä (Paetsch ym., 2003) ja haastateltavalla ei välttämättä aina ole riittävää tuntemusta haastattelun aikana puhutuista tekniikoista (Goguen & Linde, 1992). Haastattelussa kommunikaatiota saattaa vaikeuttaa sekin, että haastattelija ja haastateltava tulevat 25
26 erilaisista lähtökohdista ja ovat varustettu erilaisella käsitemaailmalla ja näkökulmalla yhteiseen ongelmaan ja näin syntyy väärinymmärryksiä (Goguen & Linde, 1992). Kommunikaatioon liittyvistä ongelmista saattaa seurata, ettei toteutettu ominaisuus lopulta miellytäkään käyttäjää (Goguen & Linde, 1992). Haastattelumenetelmällä löydetyt vaatimukset eivät edelleenkään ole välttämättä sitä, mitä käyttäjä toivoi (Goguen & Linde, 1992). Vaatimusmäärittelyssä RAS:in ryhmähaastattelun aikana suosittiin mahdollisimman avoimia kysymyksiä. Strukturoidut kysymykset saattavat vaatimusten määrittelyssä muodostua liian suuntaa-antaviksi ja haastattelusta olisi saattanut jäädä käteen ainoastaan haastattelijan omat mielipiteet (Goguen & Linde, 1992). Kun valitusta teemasta oli keskusteltu jonkin aikaa, haastattelussa käytettiin tämän jälkeen myös hyvin strukturoituja kysymyksiä virittämään keskustelua myös muista näkökulmista (Hirsjärvi & Hurme, 2010) sekä tuomaan esille haastateltavien hiljaisuudessa hylkäämiä ideoita. Vaatimusten määrittelyssä on tärkeä saada selville myös haastateltavien kyseenalaistamat tekniikat ja ideat sekä kyseenalaistamisen motiivit myöhempää analysointia silmällä pitäen (Goguen & Linde, 1992). Tässä tutkimuksessa loppukäyttäjistä haastateltiin ainoastaan julkista sektoria, muun muassa RAS:ia. RAS:in vanhustyönohjaajien katsottiin olevan asiantuntijoita palveluseteliasiassa ja näin myös edustaneen muita sidosryhmiä, asiakasta ja palveluntuottajaa Raahen seudulla. RAS:in vanhustyönohjaajat työskentelevät välittömässä kontaktissa asiakkaiden kanssa ja heillä on käsitys asiakkaidensa ICTtaidoista ja palvelun tarpeista. He myös tuntevat kaikki RAS:in hyväksymät palveluntuottajat. Haastatteluiden lisäksi Lily -projektin puitteissa järjestetyissä työpajoissa tuli esille muutamia loppukäyttäjiä koskevia vaatimuksia. Vaatimusten keruussa hyödynnettiin myös Siperia Systems Oy:n toimitusjohtajan, Markku Ojalan, ja Oulun kaupungin varhaiskasvatusjohtajan, Arto Lambergin, haastattelua. Näiden haastatteluiden teemat pyörität palvelusetelien sähköistämisen ja prosessoinnin ympärillä. Tutkimusmateriaalina käytettiin myös puhelinkeskusteluja eli puhelinhaastatteluita tukemaan muuta aineistoa. Koska puhelinhaastattelut sopivat enemmän strukturoituihin haastatteluihin, eikä niinkään kvalitatiivisen materiaalin keräämiseen (Hirsjärvi & Hurme, 2010), tässä tutkimuksessa niitä käytettiin juuri tarkentavana materiaalina. Koska RAS vanhuspalveluiden palvelusetelit olivat tutkimuksen ensisijainen mielenkiinnon kohde, yksi RAS:in vanhustyönohjaajien tarkentavista haastatteluista hoidettiin puhelimitse. Hirsjärvi ja Hurme (2010) täsmentävät puhelinhaastatteluiden soveltuvan erityisesti haastatelluiden henkilöiden jatkohaastatteluihin. Lisäksi Hirsjärvi ja Hurme (2010) kertovat puhelinhaastattelun olevan edullinen menetelmä silloin, kun haastateltava on kiireinen ja vaikeasti tavoitettavissa tai asuu kaukana. Johanna Mätäsahon haastattelu oli järkevintä hoitaa puhelimitse, koska Mätäsaho on valtakunnallisen palvelusetelin sähköistämishankkeen projektinjohtaja ja muun muassa hanke piti hänet kiireisenä. Valtakunnallisen hankkeen päätoimipaikka oli myös pääkaupunkiseudulla ja tämä tutkimus toteutettiin Oulun lähistöllä. Haastattelu oli järkevintä hoitaa puhelimitse myös välimatkan aiheuttamien kustannusten vuoksi. Taulukossa 4 on lueteltuna kaikki tässä tutkimuksessa haastatellut henkilöt sekä haastattelutekniikat, miten haastattelu on milloinkin hoidettu. Lisäksi taulukossa on esitetty haastatteluajankohdat sekä haastattelun apuvälineet. 26
27 27 Taulukko 4. Tiedonkeruu haastatteluiden avulla. Haastateltava Haastattelumenetelmä Haastattelun apuvälineet Päivämäärä Tuomo Melin, Sitra Puhelinsoitto Keskustelun muistiinpanit RAS-1, 1 vanhustyönohjaaja Asiantuntijahaastattelu Keskustelun muistiinpanot RAS-2, 1 vanhustyönohjaaja Tarkentava Keskustelun puhelinhaastattelu muistiinpanot RAS-3, 3 vanhustyönohjaajaa Asiantuntijahaastattelu Ääninauha Vadym Kramar, UHE -järjestelmän kehittäjä Asiantuntijahaastattelu Paperi ja kynä, yhteiset muistiinpanomateriaalit Toukokuu 2012, , , (Lily - työpaja) , Markku Ojala, Siperia Systems Oy:n Asiantuntijahaastattelu Ääninauha toimitusjohtaja Arto Lamberg, Asiantuntijahaastattelu Ääninauha Varhaiskasvatusjohtaja, Oulun kaupunki Johanna Mätäsaho, Asiantuntijahaastattelu, Ääninauha Valtakunnallisen projektin johtaja puhelinhaastattelu Hannu Alt, Raahen kaupungin tietojärjestelmä suunnittelija Asiantuntijahaastattelu, puhelinhaastattelu Keskustelun muistiinpanot , Riikka Holappa, Raahen kaupungin sairaalatietojärjestelmäsuunnittelija Asiantuntijahaastattelu, puhelinhaastattelu Keskustelun muistiinpanot Konstruktiivinen tutkimus Konstruktiivisessa tutkimuksessa on kyse innovaatioiden toteuttamisesta ja arvioinnista. Konstruktiivinen tutkimus on soveltavaa tutkimusta (Järvinen & Järvinen, 2000) ja sen juuret ovat tekniikassa (Hevner ym., 2004). Se eroaa perinteisestä (empiirisestä) tutkimuksesta, jossa pyritään selvittämään ilmiöitä ja niiden säännönmukaisuuksia (Järvinen & Järvinen, 2000). Konstruktiivinen tutkimus on ennen kaikkea ongelmanratkaisuprosessi (Hevner ym., 2004). Konstruktiivinen tutkimus on myös normatiivista, koska siinä selviää suunnittelijoiden arvot, miten he haluaisivat todellisuuden olevan (Järvinen & Järvinen, 2000). Hevnerin ja muiden (2004) mukaan konstruktiivisen tutkimuksen kohde on jokin tutkimuksessa valittujen kriteerien mukaan riittävän hyvä innovaatio, jota kehitetään tutkimusprosessin aikana. Innovaatiosta kehittyessään käytetään nimitystä tuotos tässä luvussa. Innovaation eli tutkimuskohteen kuvaukseen käytetty kuvauskieli on määriteltävä tutkimuksessa (Hevner ym., 2004). Konstruktiivinen tutkimus arvioi tuotostaan (Hevner ym., 2004) ja tavoitetilan on oltava määritelty (Järvinen & Järvinen 2000). Tuotoksen on tarkoitus ratkaista jokin organisatorinen ongelma (Hevner ym., 2004). Konstruktiivinen tutkimus tutkii, onko jokin tunnettu ongelma mahdollista ratkaista jotenkin paremmalla tai tehokkaammalla tavalla (Hevner ym., 2004). Järvisen ja Järvisen (2000) mukaan konstruktiivisen tutkimuksen tavoitteena on rakentaa, parantaa, tarkoituksella muuttaa esimerkiksi prosessin kulkua, käyttöönottoa, vahvistamista, sovittamista tai korjaamista sekä
28 arvioida muutostoimenpiteitä. Konstruktiivisessa tutkimuksessa lopputulos voi jäädä kauas tavoitteesta, ylittää tavoitteet, lopputulos ei aina vastaa lainkaan tavoitetilaa tai lopputuloksella voi olla jotain muuta käyttöä (Järvinen & Järvinen, 2000). Konstruktiivisessa tutkimuksessa tutkimuskohteen on oltava perusteellisesti arvioitu (Hevner ym., 2004). Informaatioteknologiaa tutkimuskohteena voidaan arvioida esimerkiksi toiminnallisuuden, kilpailukyvyn, virheettömyyden, suorituskyvyn, luotettavuuden käytettävyyden, organisaatioyhteensopivuuden tai muiden olennaisten ominaisuuksien perusteella (Hevner ym., 2004). Näitä sekä muita ISO mukaisia ohjelmiston laatumallissa esitettyjä ominaisuuksia käytetään yleensä arviointikriteereinä arkkitehtuurin arvioinnissa (Losavio ym., 2003; Närman ym., 2007; ISO ). Konstruktiivisessa tutkimuksessa arviointi tarjoaa välitöntä palautetta kehitysvaiheeseen ja tämän vuoksi tutkimuksen tuotos kehittyy iteratiivisesti ja inkrementaalisesti läpi tutkimusprosessin (Hevner ym., 2004). Tässä tutkimuksessa arviointiperusteena käytettiin tutkimuksen aikana esille tulleita laatuvaatimuksia ja toiminnallisia vaatimuksia. Usein konstruktiivisen tutkimuksen suurin hyötyarvo on tutkimuksen tuotoksessa eli konstruoidussa artefaktissa (Hevner ym., 2004). Konstruktiivisen tutkimuksen tuotos voi olla realisointi eli konkreettinen artefakti, prototyyppi tai suunnitelma (Järvinen & Järvinen, 2000; March & Smith, 1995). Suunnitelman tulee kuitenkin olla riittävän pitkälle viety, siten että sen perusteella voidaan toteuttaa jotain konkreettista (Järvinen & Järvinen, 2000). Konstruktiivisen tutkimuksen hyötyarvo voi olla myös eikonkreettinen kuten tutkimuksen löydökset (Hevner ym., 2004). Marchin ja Smithin (1995) mukaan konstruktiivisen tutkimuksen tuotos voi olla myös arviointimenetelmät konkreettisen realisoinnin lisäksi. Konstruktiivisessa tutkimuksessa tutkimuskohteen on oltava selkeästi kuvattu (Hevner ym., 2004). Tämä vaatii tutkimuksen kannalta riittävän kattavan teoreettisen viitekehyksen ja käsitteistön kuvauksen (Hevner ym., 2004). Myös tutkimuksen lopputulema, tuotos tai löydökset riippuvat siitä, miten tutkimus rajataan (Järvinen & Järvinen, 2000). Tässä tutkimuksessa käsitteistön kuvaukseen on käytetty UMLmallinnuskieltä ja se liiketoimintaprosessilaajennoksia. Konstruktiivinen tutkimus on ensisijaisesti hakuprosessi uuden, mahdollisesti tehokkaimman ratkaisun löytämiseksi (Hevner ym., 2004). Prosessissa lähdetään liikkeelle esittelemällä käsitteistö, jolla kuvataan lähtötilanne sekä tavoitetila hyvine ja huonoine puolineen (Järvinen & Järvinen, 2000). Lähtötila on malli nykyisestä tilanteesta, jossa on mukana nykytilan hyödyllisyys ja haitat (Järvinen & Järvinen, 2000). Tämän jälkeen laaditaan kuvaus tavoitetilasta, johon lopputuloksen uskotaan johtavan, kuhan esitetty idea on realisoitu (Järvinen & Järvinen, 2000). Idea voi olla jonkin teknisen, inhimillisen tai tiedollisen resurssin hyödyntäminen (Järvinen & Järvinen, 2000). Realisointi on lopulta arvioitava tutkimuksen kannalta sopivalla tavalla (Hevner ym., 2004), esimerkiksi tietojärjestelmää voidaan arvioida ISO laatumallin mukaisten laatuvaatimusten perusteella (Losavio ym., 2003; Närman ym., 2007). Konstruktiivinen tutkimusprosessi on tyypillisesti iteratiivisesti ja inkrementaalisesti kehittyvä kehitä ja testaa -menetelmä. Tulokset voidaan joko implementoida tutkimuksen omaan realisointiin tai jätetään kehitysideaksi tuleville tutkimuksille. Tämä vaatii sen, että tutkimus on myös toistettavissa. Selkeästi esitetty kohteen rajaus ja kontekstin esittely takaavat toistettavuuden konstruktiivisessa tutkimuksessa. (Hevner ym., 2004.) 28
29 Tässä tutkimuksessa laadittiin suunnitelma toteutettuna UML-mallinnuskielellä ja tämän liiketoimintalaajennoksella. Korkean tason arkkitehtuurimallin kannalta UML:n ja sen liiketoimintaprosessilaajennosten katsottiin olevan riittävän kattava suunnitelman esittämiseen. Arvioinnissa käytetyt toiminnalliset ja laadulliset vaatimukset poimittiin arkkitehtuureja käsittelevästä kirjallisuudesta, haastatteluista sekä sosiaali- ja terveydenhuollon palvelusetelilaista. Tässä tutkimuksessa konstruktiivisen tutkimuksen nykytilaa edusti valtakunnallisen hankkeen keskitetyn palvelustelijärjestelmän suunnitelmakonsepti. Konstruktio eli itse tuotos oli hajautettu palvelusetelijärjestelmä, jonka prosessit kuvattiin RAS:in vanhuspalveluiden konseptissa. Lopulta suunnitelmia analysoitiin toiminnallisten ja laadullisten vaatimusten kannalta. Tutkimuksen lopputuloksena oli sekä suunnitelmatason konstruktio hajautetusta palvelusetelijärjestelmästä sekä toiminnallisten sekä laadullisten vaatimusten vertailutaulukko keskitetylle ja hajautetulle palvelusetelijärjestelmälle Yhteenveto Tämä tutkimus oli konstruktiivinen tutkimus, jossa käytettiin kvalitatiivisen tutkimuksen haastattelumenetelmiä sekä arviointia. Tutkimuksen alkutilannetta edustaa valtakunnallisessa hankkeessa suunniteltu keskitetty palvelusetelijärjestelmäkonsepti. Tutkimuksessa konstruoidaan hajautettu palvelusetelijärjestelmäsuunnitelma, jonka lähtökohtana oli Oulun ammattikorkeakoulun UHE-järjestelmä. Sekä keskitetty että hajautettu järjestelmä kuvattiin suunnitelmatasolla ja niiden kuvauksessa on käytetty UML-mallinnuskieltä sekä sen liiketoimintaprosessilaajennoksia. Lopulta molempia suunnitelmia vertailtiin keskenään sekä toiminnallisten että laadullisten vaatimusten osalta. Tässä tutkimuksessa käytettiin kvalitatiivisen tutkimuksen teemahaastattelua tiedonkeruumenetelmänä. Haastattelut olivat asiantuntijahaastatteluita ja haastateltavat valittiin siten, että heidän katsottiin parhaiten edustavan oman organisaationsa arvoja. Tutkimuksen lopputulos oli hajautetun palvelusetelijärjestelmän konstruktio sekä vertailutaulukko, jonka pohjalta sähköisen palveluseteijärjestelmän suunnittelija voi lähteä omassa kunnassaan suunnittelemaan tulevaa järjestelmää.
30 30 4. Liiketoimintaprosessien mallinnus Tässä luvussa perehdytään liiketoimintaprosessin mallinnukseen UMLmallinnuskielellä. Eriksson ja Penker (2000a; 2000b) ovat kehittäneet liiketoimintaprosessin mallinnukseen soveltuvat koosteviiva- ja prosessikaavion UML:n aktiviteettikaavion pohjalta. Tässä luvussa esitellään ne UML -kaaviot sekä näiden laajennokset, jotka on valittu tässä tutkimuksessa liiketoimintaprosessien mallinnukseen. Tässä luvussa esitellään myös muutama sellainen UML:n kaavio, jota on muuten käytetty tässä tutkimuksessa, kuten luokkakaavio. Lisäksi valituilla liiketoimintaprosessinmallinnuskaavioilla mallinnetaan mahdollisimman seikkaperäisesti eräs RAS:in kotihoidon palveluseteliprosessin käyttötapaus. Valittu käyttötapaus on RAS:n vanhustyöohjaajien suosittelema käyttötapaus. 4.1 UML ja sen laajennokset liiketoimintaprosessin mallinnuksessa Tietojärjestelmien suunnittelussa lähdetään liikkeelle liiketoimintaprosessin mallinnuksesta. Jotta voitaisiin ymmärtää asiakkaan vaatimukset tulevalle järjestelmälle, on ensin ymmärrettävä ne asiakkaan liiketoimintaprosessit, jotka ovat merkityksellisiä tulevan järjestelmän kannalta. Liiketoimintaprosessien mallintaminen on saanutkin alkunsa juuri informaatioteknologian suunnittelusta. (Rub & Issa, 2012.) Unified Modeling Language, UML -mallinnuskielen kaaviot soveltuvat monimutkaisten järjestelmien ja tietojärjestelmien mallintamiseen (Bennett ym., 2006). Yksittäisellä UML -kaaviolla voidaan kuvata eli mallintaa tiettyä näkökulmaa järjestelmästä (Bennett ym., 2006). Kaavio on oikeastaan graafinen esitys valituista mallin elementeistä (Bennett ym., 2006). Eräiden tutkijoiden, muun muassa Gomaan (2001) mielestä UML on kehittynyt erityisesti oliosuuntautuneisuuden myötä tukemaan kehitysprosessia. Osa UML mallinnuskielen kaavioista soveltuu järjestelmien kuvauksen lisäksi liiketoimintaprosessien mallintamiseen. Etenkin dynaamista aktiviteettikaaviota ja sen laajennoksia on käytetty liiketoimintaprosessien mallinnuksessa (Rub & Issa, 2012; Bastos & Ruiz, 2002; Bennett ym., 2006). Bennett ja muut (2006) suosittelevat järjestelmäsuunnittelussa etenemään käyttötapauksista kommunikaatiokaavioon tai sekvenssidiagrammiin. UML on kehitetty ohjelmistojärjestelmän ja sen arkkitehtuurin mallinnukseen (Medvidovic ym., 2002). Liiketoimintaprosessia mallinnettaessa on muistettava, että liiketoiminta sisältää aina sellaisia elementtejä, joita ei voida ajatella ohjelmistona. Tällaisia voivat olla esimerkiksi ihmiset, jotka työskentelevät liiketoimintaprosessin erilaisissa rooleissa, teollisuustuotantolaitteet sekä säännöt ja tavoitteet, jotka ohjaavat liiketoimintaa. Eriksson ja Penker (2000b) ovat laatineet erään käyttökelpoisen liiketoimintalaajennoksen UML:lle. Laajennosta kutsutaan yksinkertaisesti Erikssonin ja Penkerin liiketoimintalaajennokseksi. (Eriksson & Penker, 2000b.) Tilakaavio Tilakaaviosta nähdään miten järjestelmän objekti reagoi sen ympärillä sattuneisiin tapahtumiin. Tilakaaviossa määritellään, millaisia tiloja objekti voi saada ja millä ehdoilla objekti siirtyy tilasta toiseen. Esimerkkejä objekteista ja niiden tiloista voisi
31 olla auto (objekti) on paikallaan (tila), Jesse (objekti) on myyjän roolissa (tila) tai moottori (objekti) on päällä (tila). Eräs esimerkki tilakaaviosta on luvun 2.5 kuva 9, jossa on esitetty palveluseteli -objektin tilat. Tilasiirtymien välillä on esitetty se ehto, joka aiheuttaa tilasiirtymän. Tilat voivat myös olla sisäkkäisiä ja samanaikaisia. Esimerkiksi auto voi olla samanaikaisesti vanha ja käynnissä. (Eriksson & Penker, 2000b.) Tilakaaviossa tilamuutos vaati jonkin sellaisen tapahtuman, että tilan siirtymään vaadittavat ehdot täyttyvät. Tällaiset tapahtumat voivat olla joko ulkoisia tai sisäisiä tapahtumia. Ulkoisessa tapahtumassa jokin toinen objekti on vuorovaikutuksessa tilaansa muuttavan objektin kanssa siten, että ulkoisen objektin toiminta vaikuttaa tilamuutokseen vaadittavien ehtojen täyttymiseen. Sisäisessä tilamuutoksessa jokin objektin sisäinen muuttuja muuttuu samalla täyttäen tilamuutokseen tarvittavat ehdot. Lisäksi tapahtuma voi olla kutsu, aikatapahtuma, signaalitapahtuma tai muutostapahtuma. Esimerkiksi kuvassa 9 (luku 2.5) palvelusetelihakemuksen liitteiden puuttuminen saattaa aiheuttaa sen, että hakemuksen käsittelijä hylkää palvelusetelihakemuksen ja palvelusetelin tila muuttuu haetusta hylätyksi. (Eriksson & Penker, 2000b.) Käyttötapauskaavio Käyttötapauskaavio on kuvaus järjestelmän toiminnoista käyttäjän näkökulmasta (Bennett ym., 2006). Käyttötapauskaavion tärkeimmät osat ovat aktori ja käyttötapaus. Aktori kuvaa sitä roolia, joka käyttäjällä tai toisella järjestelmällä on suhteessa järjestelmään (Eriksson & Penker, 2000b). Käyttötapaus kertoo sen, miten aktorit käyttävät järjestelmän toimintoja (Bennett ym., 2006; Eriksson & Penker, 2000b). Toisaalta siitä nähdään mitkä toiminnot ovat mahdollisia jossain tietyssä roolissa järjestelmään kirjautuneelle käyttäjälle (Bennett ym., 2006). Käyttötapauskaavio on käytännöllinen suunniteltavan järjestelmän toiminnallisten vaatimusten jäsentämisessä (Eriksson & Penker, 2000b; Gomaa, 2001). Kun järjestelmän käyttötapauksia suunnitellaan ensimmäistä kertaa, ei järjestelmän tekninen toteutustapa ole yleensä tiedossa (Gomaa 2001). Järjestelmän ajatellaan olevan musta laatikko, joka toteuttaa käyttötapauksina määritettyjä toiminnallisia vaatimuksia eri käyttäjäryhmillä (Eriksson & Penker, 2000b; Gomaa, 2001). Esimerkiksi valtakunnallisen hankkeen palvelusetelijärjestelmä on kuvattu käyttötapauskaavion avulla luvun 2.4 kuvissa 4-8. Kuvassa 10 on eritelty käyttötapauskaavion elementit. 31 Kuva 10. Käyttötapauskaavio (Bennett ym., 2006, 626). Kuvassa 10 kampanjan vetäjä on aktori. Kampanjan vetäjän eräs käyttötapaus on tarkistaa kampanjan budjetti. Tätä toimintoa voi joissain tapauksissa laajentaa myös kampanjayhteenvedon tulostus, joka vaatii usein lisätoiminnallisuuksia käyttöliittymältä (Bennett ym., 2006). Sen sijaan alitoiminto Etsi kampanja on varsinaiseen
32 käyttötapaukseen sisältyvä alitoiminto, jonka käyttöönotto ei näy käyttäjälle vaan järjestelmä huolehtii kyseisen toiminnon käyttöönotosta. Tulosta kampanjan yhteenveto voidaan suorittaa käyttötapauksen yhteydessä, mikäli aktori haluaa laajentaa käyttötapaustansa. Ohjelmistokehityksessä käyttötapauksia voidaan hyödyntää läpi tuotekehitysprosessin, koska ne ovat eräs tapa esittää järjestelmän toiminnalliset vaatimukset (Eriksson & Penker, 2000a). Analyysivaiheessa käyttötapaukset määrittelevät millaisia toiminnallisuuksia tuleva järjestelmä tulee sisältämään. Lopulta testausvaiheessa voidaan todeta käyttötapauksia käyttäen, tuliko kaikki vaadittavat toiminnot toteutettua. (Eriksson & Penker, 2000a, 238.) Liiketoimintaprosessien mallinnuksessa käyttötapauskaaviosta nähdään kaikki organisaation liiketoimintaprosessit sekä liiketoiminnan aktorit (Bastos & Ruiz, 2012). Käyttötapauskaavio soveltuu siis myös liiketoimintamallin rakentamiseen yritykselle. Sekvenssikaavio Sekvenssikaaviolla mallinnetaan objektien välistä vuorovaikutusta aikaulottuvuudessa. Sekvenssikaaviota voidaan käyttää useissa eri kehitysprosessin elinkaaren vaiheissa, koska sekvenssikaavion piirtäjä voi itse valita millä detaljitasolla hän kaavionsa esittää sekä sen, mitä yksityiskohtia hän haluaa kaaviossa korostaa. Sekvenssikaavio sisältää käytännössä saman informaation kuin UML:n kommunikaatiokaavio, mutta aikaulottuvuuden huomioiden. Yleensä luokkien vuorovaikutus avataan mieluummin sekvenssikaaviota käyttäen, etenkin, jos vuorovaikutus on kompleksinen. (Bennett ym., 2006.) Kuvassa 11 on esitetty kolmitasoinen asiakas-palvelinarkkitehtuuri sekvenssikaavion avulla. Käyttäjää ei ole aina tarpeen merkitä, mutta jos se merkitään sekvenssikaavioon, se näkyy koko ajan aktiivisena, paksulla viivalla. Samoin laitteet ovat koko ajan olemassa aktiivisena. Sen sijaan käännettyjä ja ajossa olevia ohjelmistoja merkitään aktiivisena, mutta muina aikoina ajatellaan, ettei niiden instansseja ole olemassa ja näin eivät myöskään ohjelmat ole olemassa. Mikäli sekvenssikaavion kaikki komponentit ovat koko ajan aktiivisena, niitä voidaan merkitä pelkästään yhtenäisenä viivana. Esimerkiksi silloin, kun kaaviossa kuvataan järjestelmän erilaisten laitteiden vuorovaikutusta, ei ole tarvetta korostaa sitä, milloin instanssi on luotu. 32
33 33 Kuva 11. Sekvenssikaavio. Sekvenssikaaviossa voidaan myös kuvata vaihtoehtoiset toimenpiteet Alt-rakenteella (kuvassa 11). Samaan tapaan voidaan kuvata silmukka Loop-rakenteella. Aktiviteettikaavio Aktiviteettikaavio kuvaa työn kulkua ja esittää työn kulun aktiviteetteina sekä toimintoina (Bennett ym., 2006). Aktiviteettikaavio on käytännössä työnkulkukaavio (flow chart) (Bennett ym., 2006; Eriksson & Penker, 2000b). Se voidaan johtaa käyttötapauskaaviosta tarkentamalla yksittäiseen käyttötapaukseen tarvittavat aktiviteetit (Bastos & Ruiz, 2006). Aktiviteettikaaviolla voidaan kuvata järjestelmiä aina komponenttien yhteistyöstä kokonaisten järjestelmien vuorovaikutukseen (Bennett ym., 2006). Aktiviteettikaaviota voidaan käyttää myös liiketoimintaprosessien mallinnukseen eli työnkulkukaaviona organisaatiokontekstissa (Eriksson & Penker, 2000b). Sen vuoksi sitä käytetäänkin usein jo projektin aikaisessa vaiheessa, koska se soveltuu liiketoimintaprosessien mallintamiseen myös korkealla tasolla (Bennett ym., 2006). Aktiviteettikaaviolle on kehitelty useita liiketoiminnan mallinnukseen soveltuvia laajennoksia, kuten Erikssonin ja Penkerin (2000b) prosessi- ja koosteviivakaavio sekä WAD (Bastos & Ruiz, 2002). Aktiviteettikaavio mustuttaa tilakaaviota sillä erotuksella, että sen tilat ovat todellisia aktiviteetteja, jotka tulee suorittaa loppuun seuraavaan siirtyessä (Eriksson & Penker, 2000b). Erikssonin ja Penkerin (2000b) aktiviteettikaavion syntaksi rakentuu aloitus- ja lopetuspisteistä, aktiviteeteista, siirtymä (control flow), objektinkulusta (object flow), haarautumista (fork) ja yhdistymisistä (joint), lähetyksistä ja vastaanotoista, valinnoista sekä uimaradoista. Kuvassa 12 on esitetty perinteinen aktiviteettikaavio sekä aktiviteettikaavion elementit. Aktiviteetit eli toiminnot ovat suorakaiteita pyöristetyillä reunoilla ja objektit ovat teräväkulmaisia suorakaiteita. Siirtymää kuvataan avonaisella nuolella. Lähetyssymboli on kupera viisikulmio ja vastaanottosymboli on kovera viisikulmio. Haarautumilla kuvataan rinnakkaisia toimintoja tai sellaisia peräkkäisiä toimintoja, jotka eivät ole keskenään vaihtoehtoisia. Haarautuminen päättyy usein (mutta ei aina) yhdistymiseen, joka on haarautumiselle vastakkainen operaatio. Ennen yhdistymistä kaikki siihen liittyvät siirtymät tulee suorittaa loppuun. Valinta on salmiakkikuvio, josta lähtee
34 vähintään kaksi vaihtoehtoista siirtymää. Ehtolause kirjoitetaan salmiakkikuvion sisälle. Uimaradalla voidaan erotella erilaisten aktoreiden, toimijoiden tai organisaatioiden aktiviteetit toisistaan. Yleensä UML:ssä uimaradat kulkevat vertikaalisesti, kuten kuvassa 12 vasemmalla, mutta prosessin mallinnuksessa ne ovat usein horisontaalisia. (Eriksson & Penker, 2000a; 2000b.) 34 Kuva 12. Aktiviteettikaavio ja aktiviteettikaavion elementit. Aktiviteettikaaviolla voidaan testata prosessin toimintaa (Eriksson & Penker, 2000b) sekä korkealla tasolla sitä voidaan käyttää mallintamaan jo olemassa olevia tai potentiaalisia liiketoiminta-aktiviteetteja (Bennett ym., 2006). Kuten sekvenssikaavion ja kommunikaatiokaavionkin tapauksessa aktiviteettikaavion piirtäjä saa itse päättää, millä abstraktiotasolla hän systeemiä mallintaa ja mikä abstraktiotaso on sopiva kuvaamaan yksittäisiä ongelmia (Bennett ym., 2006). Prosessikaavio (Aktiviteettikaavion laajennos) Erikssonin ja Penkerin (2000b) prosessikaavio on UML aktiviteettikaavion laajennos. Sillä voidaan kuvata prosessien välistä vuorovaikutusta suuremmassa kokonaisuudessa. Prosessikaaviossa suurempi prosessikokonaisuus on hajotettu pienempiin aliprosesseihin ja näiden välillä vallitsee erilaisia vuorovaikutussuhteita. Jokin prosessin sisäinen aliprosessi saattaa vaatia käynnistyäkseen jonkin toisen prosessin tuottamaa objektia. Prosessikaavio tarjoaa keinon kuvata tällaisia moniulotteisia prosesseja. (Eriksson & Penker, 2000b, 93.) Prosessikaavio koostuu joukosta erilaisia stereotyyppejä, kuten prosessistereotyyppi. Kuvassa 13 on esimerkki prosessikaaviosta. Prosessistereotyyppiä kuvataan kuusikulmiolla, jonka yksi kulma on kovera siten, että kuusikulmio muodostaa nuolilaatikon. Prosessikaavion muut stereotyypit ovat syöttö (input), tuotos (output), varannot (supply), ohjaimet (control) ja (achieve) sekä olioiden stereotyypejä ovat fyysinen, abstrakti (kuvassa 13), informaatio, ihmiset ja päämäärä (goal). Peräkkäisten prosessien kuvauksessa edellisen prosessin tuotosta saatetaan tarvita syöttöobjektina seuraavassa prosessissa. Tällöin syntaksi on kuvan 13 kaltainen. Kuvassa 13 edellisen prosessin tuloksena syntynyt abstrakti hintakatalogi on käytössä seuraavassa prosessissa. Näin voidaan mallintaa erillisten prosessien välistä vuorovaikutusta. (Eriksson & Penker, 2000b.)
35 35 Kuva 13. Palveluntuottajan prosessin tuotoksena syntynyt abstrakti hintakatalogi vaaditaan asiakkaan prosessin suorituksessa. Myös prosessikaaviossa käytetään joko vertikaalisia tai horisontaalisia uimaratoja erottelemaan eri aktoreiden, toimijoiden tai organisaatioiden toimintoja. Esimerkiksi kuvassa 13 aktoreina ovat palveluntuottaja ja asiakas. Uimaradoilla voidaan kuvata myös UML:n paketteja. Mallintaja voi itse päättää, mikä lajittelutapa on sopivin mallin kannalta. (Eriksson & Penker, 2000b.) Koosteviivakaavio (Aktiviteettikaavion ja prosessikaavion laajennos) Koosteviivakaavio on eräs Erikssonin ja Penkerin (2000b) liiketoimintamallinnuksen laajennoksista. Se on prosessikaavion laajennos ja siten myös sen pohjana on UML:n aktiviteettikaavio. Tässä tutkimuksessa on käytetty pääasiassa koosteviivakaavion ja prosessikaavion yhdistelmää. Järjestelmän resurssia kuvaavan koosteviivan yläpuolella kulkee aktiviteetti- tai prosessikaavio horisontaalisesti edeten vasemmalta oikealle. Tämän alapuolella on pitkittäisiä suorakaiteen muotoisia koosteviivapaketteja kuvan 14 mukaisesti. (Eriksson & Penker, 2000b.) Kuva 14. Koosteviivakaavion syntaksi Erikssonin ja Penkerin mukaan (2000a; 2000b). Koosteviivalla (assembly line) mallinnetaan usein informaatiojärjestelmän informaatioobjektin liittymistä järjestelmään eli sitä, kuinka objekti liittyy järjestelmään (luku ja kirjoitus) sekä missä prosessin vaiheessa objektia käytetään. Lukuoperaatiota kuvataan katkoviivalla, jonka toinen pää liittyy aktiviteettiin tai prosessiin ja toinen pää kiinnittyy tyhjällä ympyrällä resurssiin eli koosteviivaan. Kirjoitus- tai lisäysoperaatiota kuvataan samoin kuin lukuoperaatiota sillä erotuksella, että resurssiin liittyvä ympyrä on musta. Koosteviiva paketti voi kuvata esimerkiksi tietojärjestelmää, alijärjestelmää tai joukkoa resursseja. (Eriksson & Penker, 2000b.) Koosteviivakaavio auttaa järjestelmävaatimusten löytämisessä käyttötapausten kautta. Koosteviivakaaviossa liiketoimintaprosessi yhdistetään tietojärjestelmään, eli
36 koosteviivaan käyttötapauksen avulla. Käyttötapauksista voidaan johtaa edelleen järjestelmän toiminnalliset vaatimukset. (Eriksson & Penker, 2000b.) Luokkakaavio Luokkakaavio on UML:n rakennekaavio, josta nähdään luokat niiden attribuutteineen ja operaatioineen sekä luokka-assosiaatiot muiden luokkien kanssa. Luokkakaaviosta nähdään myös luokkien periytymiset ja koostumiset. Esimerkiksi kuvassa 1 (luku 1) on kuvattu palvelusetelijärjestelmän sidosryhmiä luokkakaaviolla. Kuva 1 mukaan kunta ja kuntayhtymä periytyvät julkisesta sektorista ja kuntayhtymä koostuu kahdesta tai useammasta kunnasta. Kunta sen sijaan koostuu useista kuntalaisista ja asiakas on kuntalaisen erityistapaus RAS Case Tässä tutkimuksessa keskitytään lähemmin tarkastelemaan RAS:in kotihoidon palvelua ja palvelusetelien prosessointia kolmen sidosryhmän, kunnan, asiakkaan ja palveluntuottajan välillä. Seuraavaksi tässä luvussa on kuvattu RAS:in kotihoidon palveluseteleihin liittyvät prosessit Erikssonin ja Penkerin (2000a; b) koosteviivakaavioja prosessikaaviolaajennoksella. RAS tarjoaa palveluseteliä asukkailleen vanhusten kotihoivapalvelussa. Tällä hetkellä palveluseteliprosessi on manuaalinen. Hakemukset täytetään kirjallisesti. Hakemus on tällä hetkellä noin yhden sivun mittainen. Kotihoito-, asiointi- ja pyykkipalvelusetelihakemukset toimitetaan täytettynä alueen vanhustyöohjaajalle (RAS, Palvelusetelit). Henkilökohtaisessa haastattelussa arvioidaan asiakkaan hoidontarve ja asiakkaalle laaditaan hoito- ja palvelusuunnitelma (RAS, Palvelusetelit). Asiakas saa kuun alussa postin mukana viranomaispäätöksen, josta nähdään palvelusetelin käyttöehdot sekä liitteenä RAS:n hyväksymät palveluntuottajat ja näiden yhteystiedot. (Haastattelu: RAS, 2012). Kuvassa 15 on esitetty palvelusetelihakuprosessin eteneminen. Asiakas hakee palveluseteliä kunnalta. Aluksi hän täyttää hakemuksen, jonka hän on saanut joko vanhustyönohjaajalta terveydenhuollonkäynnillä tai hän on itse tai omaisen avustuksella tulostanut hakemuksen RAS:in verkkosivulta. Kuva 15. Asiakas hakee tilapäisen ja säännöllistä kotihoidon palveluseteliä RAS:lta. Koska vanhusten kotihoivapalvelu ei ole subjektiivinen oikeus, RAS vanhustyönohjaaja tekee asiakkaan hoidontarpeenarvioinnin säännöllistä kotihoitoa haettaessa. Kun
37 asiakkaan palvelusetelihakemus on saapunut RAS:in vanhustyöohjaajalle, sovitaan hoidontarpeenarvioinnista. Hoidontarpeenarviointi on kotikäynti asiakkaan luona. Hoidontarpeenarvioinnin perusteella RAS:in vanhustyönohjaaja tekee lopulta päätöksen, tuleeko asiakas saamaan palveluseteliä vai ei. Mikäli asiakas tämän jälkeen on oikeutettu palveluseteliin, palvelusetelipäätös saapuu asiakkaalle postissa. Tilapäisessä kotihoidossa asiakas saa yhden palvelusetelipäätöksen. Säännöllisessä kotihoidossa asiakas saa palvelusetelin kuukausittain korkeintaan vuoden ajaksi päätöksen myöntämisestä ja hoidontarpeenarvioinnista lähtien. Hoidontarpeenarviointi on suoritettava uudelleen vuoden kuluttua, mikäli palveluseteliä halutaan jatkaa. (Haastattelu: RAS, 2012.) Kun asiakas on saanut RAS:in myöntämän palvelusetelin, hän hakee henkilökohtaisten kriteerien perusteella palvelusetelipalveluntuottajaa. Hyväksytyt palvelusetelipalveluntuottajat ja heidän yhteystietonsa löytyvät RAS:in verkkosivulta. Valinnan jälkeen asiakas ottaa yhteyttä palveluntuottajaan puhelimitse ja he sopivat palvelutapaamisesta. Kuvassa 16 on esitetty se prosessi siitä, miten asiakas löytää palvelusetelipalveluntuottajan. (RAS, Palvelusetelit; Haastattelu: RAS, 2012.) Palvelutapaamisen yhteydessä asiakas kuittaa palvelun tuotetuksi palveluntuottajan työpäiväkirjaan. Asiakas myös näyttää palveluntuottajalle palvelusetelipäätöstä, josta selviää kunnan hyvittämä osuus palvelun hinnasta. Kuun lopussa palveluntuottaja tekee laskuerittelyn palvelutapaamisen yhteydessä saamiensa tietojen pohjalta sekä kunnalle että asiakkaalle. Kuvassa 16 on palveluntuottajahaun lisäksi eritelty palvelutapaamiseen liittyvät prosessit, jotka myöhemmin vaikuttavat palveluntuottajan laskutusprosessiin. Huomaa, että tässä myös paperista työpäiväkirjaa on merkitty resurssina, johon asiakas kirjaa vastaanottamansa palvelun. (Haastattelu: RAS, 2012.) 37 Kuva 16. Palvelusetelipalveluntuottajan haku sekä palvelutapaaminen. Palvelutapaamisen jälkeen palveluntuottaja laskuttaa asiakasta ja kuntaa. Kuvassa 17 on esitetty palvelusetelimaksuihin liittyvä laskutus. Palveluntuottaja on palvelutapahtuman yhteydessä kirjannut ylös asiakkaan henkilökohtaisen palvelusetelin arvon ja asiakas on kuitannut palvelun tuotetuksi palveluntuottajan työpäiväkirjaan. Palvelusetelin arvon perusteella Palveluntuottaja laatii laskuerittelyn asiakkaalle tämän omavastuuosuuksista sekä kunnalle vastaanotettujen palvelusetelien kokonaisarvon perusteella kuun lopussa. Asiakas maksaa laskun normaalin laskun tapaan määräaikaan mennessä. Kunnan laskun liitteenä vaaditaan palveluntuottajan työpäiväkirja tai vähintään sen kopio, josta kunnan vastaavan organisaation työntekijä voi tarkistaa, että asiakas on vastaanottanut palvelut. Kunta lisää laskun laskutusjärjestelmäänsä. (Haastattelu: RAS, 2012)
38 38 Kuva 17. Palvelusetelillä maksaminen. Kun yritys hakee palvelusetelipalveluntuottajaksi, yrityksen valtuutettu toimihenkilö täyttää viisisivuisen hakemuksen, joka löytyy RAS:in verkkosivuilta. Yrityksen toimihenkilö toimittaa hakemuksen henkilökohtaisesti tarvittavine liitteineen joko RAS:in vanhustyön tuloyksikön johtajalle tai tulosalueen johtajalle. Tällöin yrittäjä tulee myös nähdyksi, ja tämä kohtaaminen nähdään RAS:sissa tärkeänä palvelun laadun tarkkailun kannalta. Mikäli kaikki palveluntuottajan ehdot täyttyvät eli tarvittavat liitteet ovat saatavilla, yritys lisätään kunnan ylläpitämään palvelusetelipalveluidentuottajien rekisteriin. RAS:in tapauksessa rekisteri on heidän verkkosivuiltaan löytyvä pdftiedosto yksityisistä palveluiden tuottajista. Tiedostosta löytyy myös palveluntuottajien hinnat, jotka nämä ovat ilmoittaneet RAS:lle joko hakemuksen yhteydessä tai sen jälkeen. Prosessi on esitetty kuvassa 18. (RAS, Palvelusetelit; Haastattelu: RAS, 2012.) Kuva 18. Yritys hakee palvelusetelipalveluntuottajaksi ja palvelutuottajarekisterin ylläpito. Palveluntuottaja voi myös hakea muutosta hakemuksen yhteydessä annettuihin hintatietoihin. Kaikki hintatietoihin liittyvät muutokset kulkevat RAS:in vanhustyöohjaajien tulosyksikön johtajan tai tulosaluejohtajan kautta. Koska RAS:illa on vain muutamia palvelusetelipalveluntuottajia, markkinat eivät pidä palveluntuottajien hintoja matalana, joten hintojen valvontavastuu siirtyy kuntayhtymälle (Haastattelu: RAS, 2012.) Toinen tapa valvoa palveluntuottajia hintatietojen päivityksen ja hakemisen yhteydessä tapahtuva kohtaamisen lisäksi on vastaanottaa palautetta palveluseteliasiakkailta, mikäli he ovat olleet pettyneitä palvelun laatuun. Tämä tapahtuu manuaalisesti esimerkiksi soittamalla RAS:in vanhustyönohjaajien yksikköön, josta asiaa viedään eteenpäin. (Haastattelu: RAS, 2012.)
39 Yhteenveto Tässä luvussa perehdyttiin liiketoimintaprosessien mallinnukseen UML-mallinnuskielen avulla. Aluksi esiteltiin muutamia UML-mallinnuskielen kaavioita ja niiden laajennoksia, joita on käytetty tässä tutkimuksessa ja jotka soveltuvat liiketoimintaprosessien mallinnukseen. Muun muassa UML:n aktiviteettikaavio soveltuu prosessien mallinnukseen ja sen prosessi- sekä koosteviivalaajennokset soveltuvat erityisesti liiketoimintaprosessien mallinnukseen. Kun liiketoimintaprosessien kuvaukseen soveltuvat kaaviot oli esitelty, mallinnettiin RAS:in kotihoidon palveluseteliin liittyvät prosessit. Mallinnukseen valittiin Erikssonin ja Penkerin (2000a; 2000b) koosteviiva- ja prosessikaaviot. Koska tässä tutkimuksessa konstruoitiin korkean tason järjestelmäsuunnitelma sähköiselle palvelusetelille, suunnittelussa lähdettiin liikkeelle tämänhetkisten palveluseteleihin liittyvien liiketoimintaprosessien mallinnuksesta.
40 40 5. Arkkitehtuurien vertailu, keskitetty vs. hajautettu palvelusetelijärjestelmä Tässä luvussa esitellään kaksi arkkitehtuuriratkaisua, joita voidaan hyödyntää sähköisen palvelusetelijärjestelmän toteutuksessa. Keskitetty järjestelmäarkkitehtuuri eli portaali on yleisimmin käytössä oleva ratkaisu sähköisen palvelusetelijärjestelmän toteutuksessa (Haastattelu: Ojala, 2012; Haastattelu: Lamberg, 2012; Haastattelu: Mätäsaho, 2012). Hajautettu järjestelmäarkkitehtuuri on vähemmän käytetty arkkitehtuuriratkaisu eikä sen toiminnasta ja luotettavuudesta ole tämän vuoksi vielä saatu riittävästi empiiristä materiaalia, joka saattaisi madaltaa kynnystä ottaa ratkaisumalli käyttöön. Aluksi tässä luvussa perehdytään hieman tietojärjestelmien teoriaan. Tämän jälkeen luvussa 2.4 esitelty valtakunnallisen hankkeen palvelusetelijärjestelmä eli tässä tutkimuksessa keskitetty järjestelmä kuvataan tietojärjestelmäteorioita käyttäen. Myös hajautetun järjestelmän pohjalla oleva UHE-järjestelmän nykytila kuvataan tietojärjestelmäteorioita käyttäen ja tämän jälkeen UHE-järjestelmän pohjalta konstruoidaan suunnitelma hajautetulle palvelusetelijärjestelmälle. Lopulta keskitettyä ja hajautettua palvelusetelijärjestelmää vertaillaan keskenään sekä toiminnallisten että laadullisten vaatimusten osalta. Tutkimuksen tuotoksena on sekä hajautetun järjestelmän konstruktio että vaatimuksiin perustuva vertailuanalyysi. Tutkimuksen sivutuotteena tämän luvun lopussa pohditaan myös vähän palvelusetelikategorioita. 5.1 Tietojärjestelmien teoriaa Tässä osiossa määritellään muutamia tietojärjestelmiin liittyviä termejä, joita arkkitehtuuriratkaisujen toteutuksessa on käytetty. Lisäksi näiden termien taustalla oleviin teknologioihin tehdään pintapuolinen katsaus. Tämä on tärkeää, kun halutaan syvällisesti ymmärtää toteutusten takana olevat toiminnallisuudet. Tässä osiossa lähdetään liikkeelle yleisestä asiakas-palvelin-arkkitehtuurista, josta edetään vertikaalisesti hajautettuun verkkojärjestelmään. Tämän jälkeen verrataan vertikaalisesti hajautettua järjestelmää horisontaalisesti hajautettuun järjestelmään. Lisäksi tarkastellaan muun muassa, mitä portaali ja julkisen sektorin portaali pitävät käsitteenä sisällään. Lopulta päästään tutustumaan myös semanttiseen Webiin ja linkitettyyn dataan, jotka ovat oleellisia hajautetun järjestelmän kannalta. Asiakas-palvelin -arkkitehtuuri koostuu useista asiakasohjelmista sekä yhdestä tai useista palvelinohjelmista, jotka vastaavat asiakasohjelmilta tuleviin palvelupyyntöihin (Canaday ym., 1974; Nieh ym., 2001). Tämä mahdollistaa asiakasohjelmien tehtävien hajauttamisen palvelimille (Canaday ym., 1974; Nieh ym., 2001). Asiakas-palvelin - arkkitehtuuri tarjoaa tuetun pääsyn asiakasohjelmalta (front-end) erillisellä palvelimella sijaitsevaan sovelluslogiikkaan ja tietokantaan (back-end) (Tanenbaum & Steen, 2007, 38; Canaday ym., 1974). Asiakas-palvelin-arkkitehtuurin etu onkin juuri se, että asiakasohjelma jää kevyeksi eikä vie päätteeltä yhtä paljon tilaa ja suorituskykyä, kuin sellainen ohjelma, jonka kaikki sovelluslogiikka sijaitsee samalla päätelaitteella (Canaday ym., 1975). Uusien asiakasohjelmien kehitys on nopeampaa ja edullisempaa, koska suorituslogiikka ja tietokantayhteys ovat jo olemassa (Canaday ym., 1974). Myös tiedon päivitys käy helpommin, koska identtisen tietokannan ylläpito ja muutostenhallinta tapahtuu keskitetysti yhdellä palvelimella (Canaday ym., 1974).
41 Asiakas-palvelin -arkkitehtuuri toiminta vaatii datansiirtoyhteyden yleensä yli verkon asiakas- ja palvelinkoneen välillä (Tanenbaum & Steen, 2007, 37; Canaday ym., 1974). Asiakaskone voi toimia erilaisilla ohjelmisto ja laitteistoalustoilla kuin palvelin ja niiden toteutukset voivat käyttää erilaisia ohjelmistotekniikoita (Canaday ym., 1974). Pääasia, että asiakas ja palvelin molemmat ymmärtävät toistensa lähettämiä viestejä (Canaday ym., 1974). Asiakas-palvelin -arkkitehtuurin voidaan ajatella jakautuvan kolmeen kerrokseen, käyttöliittymäkerros, prosessointi- tai sovelluskerros ja tieto(kanta)kerros (Tanenbaum & Steen, 2007, 38). Käyttöliittymäkerros sisältää sellaiset toiminnot, jotka mahdollistavat loppukäyttäjän käyttää sovellusta (Tanenbaum & Steen, 2007, 38). Sovelluskerros sisältää sovelluksen toiminnallisuudet (Tanenbaum & Steen, 2007, 39). Tieto(kanta)kerros sisältää todellisen datan, jota sovelluksen logiikalla hallinnoidaan (Tanenbaum & Steen, 2007, 40). Kuvassa 19 on esitetty sekvenssidiagrammin avulla tehtävien jakautuminen eri kerroksille asiakas-palvelin -arkkitehtuurissa mukaillen Tanenbaumia ja Steeniä (2007, 43). 41 Kuva 19. Kolmitasoinen vertikaalinen asiakas-palvelin-arkkitehtuuri mukaillen Tanenbaumia ja Steeniä (2007, 43). Järjestelmää suunniteltaessa eri kerrokset voidaan hajauttaa mahdollisimman optimaalisella tavalla. Kuvassa 20 on esitetty asiakas-palvelin-arkkitehtuurin kerrosten hajautus palvelimelle ja asiakaskoneelle Tanenbaumia ja Steeniä (2007, 41) mukaillen. Kuvan 20 (d) ja (e) arkkitehtuuriratkaisuja voidaan kutsua fat-client -ohjelmiksi (Tanenbaum & Steen, 2007, 42). Fat-client ei ole järjestelmän hallinnan kannalta optimaalinen, koska se on riippuvainen asiakkaan, yleensä PC:n, alustaohjelmista kuten käyttöjärjestelmästä ja muista asiakaskoneen resursseita (Tanenbaum & Steen, 2007, 42; Nieh ym., 2003; Schmidt ym., 1999). Asiakaspäätteitä voi olla lukuisia ja niiden hallinnoiminen ja toiminnallisuuksien päivitys saattaa osoittautua ongelmalliseksi (Tanenbaum & Steen, 2007, 42; Nieh ym., 2003). Fat-client -ohjelman sijaan thin-client -ohjelmia, kuvassa 20 (a), (b) ja (c), on helpompi hallinnoida, koska tällaisten alustana voi toimia yksinkertaisimmillaan vain verkkoselain (Tanenbaum & Steen, 2007, 42). Thin-client-ohjelman sovelluslogiikka sijoitetaan suurimmaksi osaksi palvelimille (Tanenbaum & Steen, 2007; Nieh ym., 2003). Schmidtin ja muiden (1999) mukaan thin-client -ohjelman etuja ovat edullisuus ja päivitysten ajantasaisuus. Sen sijaan tietoturvaan ja yksityisyyteen on thin-client - ohjelmien suunnittelussa kiinnitettävä huomiota (Schmidt ym., 1999).
42 42 Kuva 20. Asiakas-palvelin-arkkitehtuuri mukaillen Tanenbaumia ja Steeniä (2007, 41). Verkkoteknologioiden ja -standardien, kuten HTML, XML, SOAP, WSDL ja UDDI, kehitys on mahdollistanut verkkopalveluiden kehityksen (Jin ym., 2002). Verkkopalvelut ovat eräs kuvan 20 (a) mukainen Thin-client -arkkitehtuurin tapaus. Verkkopohjaisessa arkkitehtuurissa käyttäjä pääsee käsiksi palvelimella sijaitseviin palveluihin käyttäjäystävällisen rajapinnan, selaimen välityksellä (Tanenbaum & Steen, 2007, 545; Nieh ym., 2003). Käyttäjä ei huomaa näkyvää eroa siinä, sijaitseeko palvelu lokaalisti käyttäjän omalla päätteellä vai palvelimella toisella puolen maapalloa (Tanenbaum & Steen, 2007, 545; Laudon & Laudon, 2010, 404). Tällä hetkellä verkkopalvelimet tarjoavat mieluummin juuri palveluita kuin pelkkiä luettavia dokumentteja (Tanenbaum & Steen, 2007, 546). Edellä on esitetty perinteinen asiakas-palvelin-arkkitehtuuri, joka on lähtökohtana myös hajautetulle tietojärjestelmäteorialle. Samalla kun asiakasohjelmat ovat ohentuneet, palvelinratkaisujen on nähty menevän entistä hajautetumpaan suuntaan (Tanenbaum & Steen, 2007, 42). Kuvassa 20 esitetyt arkkitehtuurit ovat (fyysisesti) kaksitasoisia arkkitehtuureja (two-tiered) (Tanenbaum & Steen, 2007, 41). Monitasoisissa palvelinarkkitehtuureissa (multi-tiered) palvelin voi toimia toisen palvelimen asiakkaana (Tanenbaum & Steen, 2007, 42-43). Tyypillinen kolmitasoinen palvelinarkkitehtuuri on verkkosivu, jossa verkkopalvelin toimii sovelluspalvelimena (Tanenbaum & Steen, 2007, 43). Tämän sovelluspalvelimen alla toimii vielä varsinainen sovelluspalvelu tietokantayhteyksineen (Tanenbaum & Steen, 2007, 43). Asiakasohjelmia suoraan palveleva palvelin toimii usein myös pyyntökuorman tasaajana esimerkiksi silloin kun jonossa palvelupyyntö, joka koskee sellaista palvelinta, joka on pyyntöhetkellä kiireinen (Cardellini ym., 1999). Monitasoista asiakas-palvelin-arkkitehtuuria (multitiered) voidaan kutsua myös vertikaalisesti hajautetuksi arkkitehtuuriksi. Tällaisen arkkitehtuuriratkaisun etuna on se, että toiminnallisuustasot voidaan jakaa useille eri palvelimille. Tasot tai palvelimet sisältävät erilaisia toiminnallisuuskombinaatioita, joita tarvitaan seuraavalla tasolla. Kuvassa 19 on havainnollistettu vertikaalisesti hajautettua järjestelmää, joka on hajautettu kolmeen tasoon. (Tanenbaum & Steen, 2007, 43.) Järjestelmä voidaan hajauttaa myös horisontaalisesti siten, että loogisesti tasavertaiset osat sijoitetaan eri palvelimille. Horisontaalisessa arkkitehtuurissa jokainen palvelin operoi omaa tietojoukkoa tasapainottaen käsiteltävän datan kuormaa. Horisontaalisesti hajautettua järjestelmää kutsutaan myös vertaisjärjestelmäksi (peer-to-peer system). Kaikki vertaisjärjestelmän solmut ovat tasa-arvoisia ja voivat toimia toisissa prosesseissa asiakkaina ja toisissa palvelimina. (Tanenbaum & Steen, 2007, 44.)
43 Hajautetun tietojärjestelmän eri osien on kyettävä keskustelemaan keskenään (Glushko ym., 1999; Canaday ym., 1974). Extensible Markable Language, XML, on vuonna 1997 W3C:n toimesta kehitetty kuvauskieli ja standardi viestipohja järjestelmien väliselle kommunikoinnille (Glushko ym., 1999). XML-dokumentti on hyödyllinen siirrettäessä dataa verkon yli toiselta järjestelmältä, päätteeltä tai ohjelmalta toiselle (Erl, 2005, 73). XML merkkaa sillä itsellään kirjoitetun dokumentin ja siksi sitä voi pitää metamerkkauskielenä (Tanenbaum & Steen, 2007, 548; Glushko ym., 1999). XML ei itsessään tee mitään (Introduction to XML, W3 Schools), siksi se on pohjana usealle muulle järjestelmien väliselle kommunikointistandardille (Glushko ym., 1999), kuten esimerkiksi SOAP, REST ja RDF, joista myös on tullut paljon käytettyjä standardeja (He, 2003; Bizer ym., 2009; O Reilly, 2007). XML-viestit ovat sekä ihmisten ymmärrettävissä että koneiden ymmärrettävissä (Glushko ym., 1999). Palvelusuuntautunut arkkitehtuuri (service-oriented architecture, SOA) on abstrakti käsite, jolla viitataan usein hajautettuun verkkopalveluun, jonka verkkopalvelu voi koostua useammalta eri palvelimelta kootuista palveluista (Erl, 2005, 56). SOA:n idea on lähtöisin oliosuuntautuneesta ohjelmistokehityksestä, jossa data kulkee samassa paketissa sen prosessointiin tarkoitettujen toiminnallisuuksien kanssa (He, 2003). Oliosuuntautuneessa ohjelmistokehityksessä itsenäiset oliot keskustelevat keskenään ohjelman sisäisen paradigman mukaisesti kun taas SOA:ssa itsenäiset palvelut voivat keskustella keskenään globaalisti verkossa standardien viestien välityksellä (Bennett ym., 2002, 84). SOA perustuu muutamiin standardiksi muodostuneisiin teknologioihin, kuten SOAP (Simple Object Access Protocol), WSDL (Web Service Description Language) ja UDDI (Universal Description, Discovery and Integration), jotka mahdollistavat viestipohjaisen palveluiden toimittamisen yli verkon (Erl, 2005). Sekä SOAP että WSDL pohjautuvat XML-kuvauskieleen (Roy & Ramanujan, 2001; Erl, 2005). SOAP on tarkoitettu SOA - viestien kuvaukseen, WDSL SOA -palvelun kuvaukseen (He, 2003) ja UDDI spesifikaatio tarjoaa teknologian rekisteröidä ja paikantaa verkkopalvelut verkossa globaalisti (Roy & Ramanujan, 2001). SOAP on yksinkertainen ja kevyt (Roy & Ramanujan, 2001) maailmanlaajuisesti hyväksytty standardi protokolla palvelupyyntöja -vastausviestien välitykseen yli verkon sekä prosessointiin palveluportaaliratkaisuissa (Kreger, 2001). SOAP -paketit eli kirjekuoret pakataan ja välitetään yli verkon ja lopulta puretaan takaisin tarvittavaan muotoon vastaanottajan päässä (Erl, 2005). SOAP paketit eli kirjekuoret sisältävät välitettävää dataa sekä tietoa siitä, miten pakettia tulisi käsitellä (Erl, 2005, ). WSDL on kuvauskieli palvelun sekä palvelun käyttämien rajapintojen kuvaukseen (Roy & Ramanujan, 2001). WSDL perustuu myös XML:ään ja sillä määritellään tietotyypit, tuetut operaatiot, I/O-viestien muoto, protokollat ja niin edelleen (Roy & Ramanujan, 2001). WSDL sisältää abstraktin ja konkreettisen kuvauksen (Erl, 2005). Abstrakti kuvaus määrittää palvelun rajapinnan koneen ymmärrettävästi ja konkreettinen kuvaus sen sijaan sisältää palvelun teknisen eli siirto- ja sijainti-informaation (Erl, 2005). SOAP -kirjekuoressa on tieto, millaista WSDL -palvelutyyppiä palvelu noudattaa (Erl, 2005). Tietojärjestelmätermistöä Pilviteknologialla viitataan usein palvelimen virtualisointiin, hajautukseen ja palvelupyyntökuorman optimaaliseen tasaamiseen (Armbrust ym., 2009). Pilvipalvelun käyttäjän ei myöskään tarvitse olla tietoinen, missä palvelin fyysisesti sijaitsee ja miten se on toteutettu, vaan palvelu on löydettävissä abstraktilla tasolla tietoverkon välityksellä (Mell & Grance, 2011). Palvelin on siis oikeastaan ulkoistettu. Järjestelmän toiminnallisuuden kannalta loppukäyttäjän näkökulmasta on kuitenkin yhdentekevää, 43
44 tuleeko palvelu pilvestä vai perinteiseltä palvelimelta. Sen vuoksi tässä tutkimuksessa ei sen enempää perehdytä pilvipalveluihin, vaikka pilviteknologiaa voidaan käyttää useissa palvelinratkaisuissa mukaan lukien tässä tutkimuksessa esitetyt järjestelmäratkaisut. Portaali sanaa käytetään hyvin laajasti ja eräiden mielestä se on terminä jo vanhentunut. Portaalia voitaisiin ajatella oviaukkona lukuisiin palveluihin. Tietojärjestelmäteoriassa portaali on ensisijainen portti verkkopalveluun ja sillä on erityinen ja yhtenäinen, hyvin määritelty, käyttöön sopiva sisältö (Laudon & Laudon, 2006; Smith 2004). Käyttäjälle portaali näyttäytyy web-(selain)pohjaisena sovelluksena, joka mahdollistaa käyttäjäryhmän ja käyttäjän personoinnin sekä kertakirjautumisen (Laudon & Laudon 2006; Smith, 2004). Portaali on siis hyvin keskitetty arkkitehtuuri, koska yleensä asiakasohjelmalla ei ole lainkaan sovelluslogiikkaa (Erl, 2002, 98). Keskitetyn portaalin informaatio varastoidaan myös keskitetysti ja näin sen ylläpidosta vastaa yleensä jokin yksittäinen organisaatio (Reynolds ym., 2004). Koska portaali yhdistää eli keskittää yhteen eri lähteiden sisällön ja edistää käyttäjän mahdollisuuksia päästä näihin (Laudon & Laudon, 2006, 415; Smith 2004; Ebrahim & Irani, 2005), portaalikäsite usein sisältää myös ajatuksen välittäjästä. Välittäjä kokoaa yhteen useiden solmujen tarjoamat resurssit valmiina käyttöön (Tanenbaum & Steen, 2007, 50). Kuvassa 21 havainnollistetaan tällaisen kattavan portaalin ajatusta. Välittäjä on yleensä vastuussa palvelinten ja niiden tarjoamien palveluiden rekisteröinnistä sekä tunnetuksi tekemisestä verkossa (Tanenbaum & Steen, 2007, 54), kuten SOA:n UDDI. Välittäjä voi toimia viestien välikätenä erilaisten järjestelmien välillä. Kun välittäjä on asiakas- ja palvelinjärjestelmän välissä, palvelimet keskustelevat välittäjän kanssa samoin kuin ne keskustelisivat asiakaslaitteen kanssa (Tanenbaum & Steen, 2007, 54). 44 Kuva 21. Portaali, joka sisältää ajatuksen palveluiden välittäjästä. Verkkopohjaiset informaatioportaalit tarjoavat pääsyn koottuun rakenteelliseen informaatioon koskien jotain tiettyä tahoa. Yhteisöllinen informaatioportaali (community information portal) on suunniteltu yhteisön intressien mukaiseksi informaatiokanavaksi. Yhteisön jäsenten on mahdollista lisätä tietoa portaaliin joko suoraan tai jonkin ylläpitävän organisaation tai henkilön kautta. Jälkimmäisessä portaalin ylläpitäjän on hyväksyttävä yksityishenkilön lisäämä tieto. Tässä ratkaisussa ylläpitäjä myös huolehtii tiedon esittämisestä yhtenäisessä portaalille asiaankuuluvassa muodossa. (Reynolds ym., 2004.) Julkishallinnon järjestelmä (Englannin kielellä E-govenrnment) viittaa sähköisesti saatavilla oleviin julkisen sektorin, kuten valtion tai kunnan, virastoihin sekä näiden tarjoamiin palveluihin, jotka ovat suunnattu julkisen sektorin asiakkaille, yrityksille ja muille julkisen vallan haaroille (Cegarra-Navarroa ym., 2012; Cegarra-Navarroa ym., 2007; Laudon & Laudon, 2006, 92). Esimerkiksi Oulun kaupungin päivähoidon sähköinen palvelusetelijärjestelmä on eräs tällainen julkishallinnon järjestelmä, joka tarjoaa palveluita lapsiperheille eli asiakkaille, yksityisille päivähoitopaikoille eli kunnan yrityksille ja työntekijöille. Kirjallisuudessa kuntalaisia kutsutaan julkisen sektorin asiakkaiksi (Cordella, 2007).
45 Julkisen sektorin järjestelmä voi olla yksinkertaisesti vain verkkosivu. Se voi sisältää myös sähköisiä palveluja kuten hakemukset sekä sähköisen vastaanoton tai neuvonnan yli verkon (Yildiz, 2007a). Julkisen sektorin sähköinen järjestelmä parantaa asiakkaiden pääsyä julkisiin palveluihin ja näin tehostaa päätöksentekoa sekä vähentää prosessointiin liittyviä kustannuksia (Andersen & Henriksen, 2006 ; Ebrahim & Irani, 2005; Ho, 2002). Aikaisemmin julkisen sektorin sähköiset järjestelmät olivat pääasiassa tarkoitettu hallinnallisiin tehtäviin organisaation sisällä. Verkkopalveluiden saatavuus tuli ajankohtaiseksi myös julkisella sektorilla verkkoliikenteen kehityksen ja kotitietokoneiden yleistymisen myötä. Tällöin tuli ajankohtaiseksi julkisen hallinnon eri organisaatioiden tietojärjestelmien yhdenmukaistaminen (Ho, 2002). Hajautetut järjestelmät ovat harvinaisempia julkisella sektorilla. Julkisella sektorilla suunta on pikemminkin ollut päinvastaista, siellä on pyritty nimenomaan keskittämään eri organisaatioiden järjestelmiä. Keskitetyt portaaliratkaisut ovat hyvin yleisiä julkisella sektorilla (Yildiz, 2007b). Peristeras ja muut (2009) tuovat esille julkishallinnon järjestelmien hajautusmahdollisuudet esimerkiksi semanttisen webin, johon palataan myöhemmin tässä luvussa, tai SOA:n teknologioita hyödyntämällä. Gantin ja Gantin (2002) mukaan julkishallinnon on pystyttävä valvomaan ylläpitämänsä julkisesti saatavilla olevan tietojärjestelmän sisältöä. Julkishallinnon haaste on tarjota asianmukaista informaatiota organisaatioiden tietojärjestelmistä ulospäin sekä ylläpitää sen toiminnalle asianmukaisia verkkopalveluja (Gant & Gant, 2002; Cordella, 2007). Toisaalta julkishallinto on myös vastuussa järjestelmien sisältämästä arkaluontoisesta tiedosta, esimerkiksi potilastietojärjestelmien sisältämästä informaatiosta. Myös tietoturva kysymykset on huomioitava julkisen sektorin sähköisten järjestelmien suunnittelussa (Medjahed ym.,2003; Layne & Lee, 2001). Yildiz (2007b) peräänkuuluttaa tapauskohtaista tutkimusta ja prosessisuuntautunutta järjestelmäsuunnittelua julkisen sektorin järjestelmille. Myös Jaeger ja Thompson (2003) olivat sen kannalla, että julkisen sektorin järjestelmä suunnittelussa tarvitaan enemmän ymmärrystä eri organisaatioiden liiketoimintaprosesseista. Sähköinen kaupankäynti (e-commercial) on liiketoimintainformaation vaihtamista sähköisesti (Fensel ym., 2001). Yksinkertaisimmillaan teknisellä tasolla sähköisellä kaupankäynnillä tarkoitetaan tuotteita koskevan tiedon varastotietokantaa sekä tilausten käsittelyyn ja turvalliseen verkkomaksamiseen tarvittavia palveluita. Liiketoiminnan kannalta myös asiakkuuksien hallinta on tärkeää (Ardissono ym., 1999; Baron ym., 2000; Li, 2000). Glushkon ja muiden (1999) mukaan sähköinen kaupankäynti nykyaikaisten vaatimusten mukaisesti vaatii teknologialta liiketoiminnan kuvausta, kuten tuote- ja palvelukatalogit, liiketoimintalomakkeet, kuten tilaukset ja laskut, sekä perus liiketoimintaan liittyviä metriikoita, jotka liittyvät tuotteiden ja asiakkuuksien hallintaan. Tähän yhtyvät myös Xie ja Zhang (2012). Asiakastiedot sähköisen kaupankäynnin järjestelmässä koostuvat yleensä asiakkaan antamista henkilökohtaisista tiedoista, kuten ikä, koulutus ja ammatti. Tämän lisäksi asiakkaan toiminnasta verkkokaupassa voidaan kerätä tietoa, kuten asiakkaan etsimistä tuotteista ja tuotetiedoista. Tätä informaatiota voidaan edelleen hyödyntää suuntaamalla asiakkaan saama informaatio mahdollisimman hyvin asiakkaan kiinnostuksen kohteisiin. (Ardissono ym., 1999.) Verkkokauppa on perinteinen thin-client asiakas-palvelin -ratkaisu, jonka käyttöliittymä on verkkoselain ja kaikki laskenta tapahtuu palvelimella. Pelkkä XML ei usein riitä sähköisen kaupankäynnin välineeksi vaan sen päälle on rakennettava semanttinen skeema kuvaamaan dokumentin tyyppiä. Semanttisen skeeman ajatellaan helpottavan 45
46 sähköisen kaupankäynnin operaatioita asiakkaan ja toimittajan välillä, kuten tiedon löytymistä. XML-pohjaista skeemaa voidaan käyttää muun muassa asiakkaan ja myyjän identifiointiin ja tuotteiden kuvaukseen sähköisessä kaupankäynnissä. Myös sähköiset tuotekatalogit on yleensä kuvattu XML-pohjaisella teknologialla. (Heath & Bizer, 2011; Li; 2000; Glushko ym., 1999.) Semanttinen Web Nykyaikainen tietoverkko on edelleen pääasiassa ihmisten käytössä ja verkon sisältö on suurilta osin ainoastaan ihmiskäyttäjien tulkittavissa. Semanttinen web tarkoittaa sellaista tietoverkkoa, joka mahdollistaa sen, että tietojärjestelmän sisältöä voivat hyödyntää myös toiset järjestelmät ja koneet. (McIlraith, 2001.) Jotta jonain päivänä pystyttäisiin hyödyntämään semanttista webiä, Bizerin ja muiden (2009) mukaan tarvitaan linkitetty data. Kun perinteisessä webissä käyttäjä liikkuu dokumenttiverkossa linkkien avulla, linkitetyn datan käyttäjä voi surffata dataverkossa linkkien avulla (Jain ym., 2010). Linkitetty data tarkoittaa sitä, että web nähdään yhtenä suurena globaalina tietokantana tai tietoalueena (Bizer ym., 2009). Linkitetty data parantaa semanttisen webin (tietokanta)kyselyä, sisällön kokoamista ja tiedon louhintaa (Jain ym,. 2010). Kuten tässä luvussa aikaisemmin jo todettiin, tietojärjestelmät tarvitsevat yhteisen kielen ja viestistandardin voidakseen keskustella keskenään. Myös semanttinen web tarvitsee toimiakseen yksiselitteisen sisällön esitystavan, jossa palveluiden ominaisuudet, kyvyt, rajapinnat, ja vaikutukset on koodattu koneen eli toisen järjestelmän ymmärrettävään muotoon (McIlraith, 2001). RDF (Resource Description Framework) on eräs tällaisen linkitetyn datan kuvaukseen tarkoitettu ontologiamalli. Esimerkiksi RDF/XML on yksinkertainen RDF -kuvauskieli, jonka pohjalla on jälleen kerran XML (Bizer ym., 2009). Kun perinteisessä webissä dokumentit yhdistyvät toisiinsa HTML -dokumenttilinkein, linkitetyssä datassa tietoalkiot yhdistyvät toisiinsa RDF -linkein (Bizer ym., 2008; Bizer ym., 2009). RDF:llä ei voi kuvata samanlaista ihmisen luettavaa dokumenttia kuin HTML:llä, mutta esimerkiksi RDFa on tekniikka, jolla RDF voidaan sulauttaa HTML -dokumenttiin (Bizer ym., 2009). RDF:ssä tieto rakentuu RDF kolmikosta, joka voi olla esimerkiksi A tuntee B:n. Tällöin A on subjekti, joka tekee, tässä siis tuntee, tuntee on predikaatti ja objekti B on tuntemisen kohde (Bizer ym., 2009). Berners-Lee (2006a, 2006b) suosittelee käyttämään verkkosivun URI:a (Uniform Resource Identifier), mielellään http URI:a, kuvaamaan subjektia. Subjektin informaatio ja yhteydet muihin subjekteihin tulisi löytyä RDF dokumentin sisällöstä, samoin kuin HTML -linkit ovat upotettuna HTML - dokumenttiin. Subjekti tai URI voidaan siis nähdä linkitetyn datan luokkana, jolla on yhteyksiä muihin luokkiin (Berners-Lee, 2006a). GoodRelations on eräs käytössä oleva RDF-sanasto tai -ontologia (Bizer ym., 2009; Heath & Bizer, 2011, 38). GoodRelations on erityisesti sähköiseen kaupankäyntiin kehitetty sanasto, jonka avulla voidaan kuvata muun muassa liiketoimintaa, tuotteita ja palveluita, tarjouksia, aukioloaikoja sekä hintoja (Heath & Bizer, 2011, 38). Verkkokaupat käyttävät GoodRelations -sanastoa tällä hetkellä muun muassa sen vuoksi, että saisivat enemmän näkyvyyttä Google ja Yahoo-hauissa (Heath & Bizer, 2011, 38). Bizerin ja muiden (2009) mukaan GoodRelations ei semanttisen webin periaatteita noudattaen kuvaa itse itseään vaan sitä hyödyntävän asiakassovelluksen on osattava käyttää sitä. Se voi olla silti hyvä siirtymä kohti linkitettyä dataa (Bizer ym., 2009). Medjahed ja muut (2003) ovat pohtineet artikkelissaan julkishallinnon terveydenhuoltoon liittyvän sanaston ontologiaa, joka taas poikkeaa sähköisen kaupankäynnin tarpeisiin kehitetystä GoodRelationsi -sanastosta. 46
47 Jotta linkitettyä dataa voitaisiin tehokkaasti hyödyntää, palvelunkuvauskehikon lisäksi tarvitaan linkitetyn datan kuvauskieltä ymmärtävä kyselykieli. SPARQL on eräs RDF:n paljon käytetty kyselykieli. Kyselyt palauttavat esimerkiksi SPARQL tulosjoukon XML-tiedostona, jota perusohjelma osaa hyödyntää. Linkitetyn datan kyselyn tulosjoukkoa voi verrata tietokantakyselyn tulosjoukkoon. (Heath & Bizer, 2011; Bizer ym., 2009; Hausenblas, 2009; Berners-Lee, 2006b.) Reynoldsin ja muiden (2004) mukaan eräs semanttisen webin haaste on datan alkuperän määrittäminen. Perinteisessä verkkopalvelussa rajapinnat ja viestien muoto on tarkasti määritelty ja ainoastaan sellainen sovellus voi siihen vastata, joka kyselyn ymmärtää. Semanttisen webin haussa haasteena onkin se kuinka selvitetään tulosjoukon alkuperä, jos kysely käyttää kaikkea verkossa esitettyä dataa, joka on mahdollisesti peräisin kolmannelta osapuolelta. Semanttista webiä hyödyntävän verkkopalvelun käyttäjän täytyisi pystyä erottamaan luotettava data muusta ei-tunnetusta kolmannen osapuolen datasta, jotta hän voisi arvioida datan luotettavuutta (Reynolds ym., 2004). Tällöin eri lähteistä kerätty tieto täytyy pystyä jakamaan tekijöihinsä (Reynolds ym., 2004; ). Bizer ja muut (2009) suosittelevat, että tietoalkion tekijä ilmoitettaisiin metadatana samassa dokumentissa tietoalkio kanssa, jotta alkuperäinen lähde olisi löydettävissä. Tämä kuitenkin vaatii, että tietoalkion tekijä on myös tunnettu ja luotettava verkossa. Linkitetyn datan alkuperäinen URI on aika hyvin jäljitettävissä nykyaikaisissa hakukoneissa, kuten esimerkiksi Marbles (Bizer ym., 2009). Reynolds ja muut (2004) käyttävät termiä semanttinen verkkoportaali kuvaamaan järjestelmää, jonka käyttämä informaatio varastoidaan ja sitä ylläpidetään hajautetusti eri verkkopalvelimilla. Jokainen taho, eli organisaatio tai yksityinen henkilö, on vastuussa omasta datastaan. Semanttinen verkkoportaali on sellainen palveluportaali, joka käyttää eri tahojen tarjoamaa metadata informaatiota. Semanttisen verkkoportaalin ajatuksen mukaan tarvitaan jokin portaalia hallinnoiva organisaatio, joka huolehtii esimerkiksi siitä, että kaikki osapuolet käyttävät asianmukaisia ontologioita ja datasanastoja. (Reynolds ym., 2004.) Kuka tahansa taho voi ryhtyä semanttisen webin yhdistetyn informaation palvelutarjoajaksi. Kun informaation tuottajia ja tarjoajia on riittävästi, voidaan ajatella, että lopputuloksena on monipuolinen tietojärjestelmä, jossa jokaisella informaation tuottajalla on omat vastuualueensa. Tällaisessa järjestelmässä informaation päivitys eri palveluissa käy kätevästi, koska tarjottu informaatio on jo valmiiksi koneen ymmärrettävää ja palveluhaun käynnistyessä päivittyy koko järjestelmän samanaikaisesti. Toisaalta myös yksittäisen palveluntarjoajan poistuminen ei kaada muiden palveluiden toimintaa. (Reynolds ym., 2004; Lausen ym., 2005.) Linkitetyn datan informaation tuottajalle aiheutuu kustannuksia, kun työvoima joudutaan kohdistamaan datan luomiseen. Linkitetyn datan käytön etuna on se, että kun informaatio vaatii päivitystä, dataa ei ole tarve päivittää useaan eri paikkaan (Reynolds ym., 2004) ja näin informaation päivityksessä säästetään työvoimaresursseja (Peristeras ym., 2009). Muun muassa informaation uudelleenkäytön vuoksi julkishallinnon järjestelmien suunnittelussa ollaan kiinnostuneita semanttisen webin ja linkitetyn datan mahdollisuuksista (Peristeras ym., 2009). Linkitetyn datan sisällön tuottaminen vaatii verkkopalvelimen, johon RDF -data voidaan sijoittaa esimerkiksi sulauttamalla se HTML:n sekaan RDFa teknologian avulla (Bizer ym., 2009). Kuten perinteisen verkon sisällön tuottajan myös linkitetyn datan tuottajan on katettava verkkopalvelimeen liittyvät kustannukset (Ebrahim & Irani, 2005). Mikäli informaation tuottajilla on verkkopalvelin jo käytössään, näiltä lisäkustannuksilta vältytään. 47
48 Keskitetty palvelusetelijärjestelmä Keskitettyä verkkopalveluarkkitehtuuria pidetään yleensä tavanomaisempana verkkopalveluratkaisuna (Yildiz, 2007b). Luvussa 2.4 esiteltiin valtakunnallisen hankkeen palveluseteliportaalin konsepti, joka kuvataan tässä osiossa edellä esitettyjen tietojärjestelmä teorian käsitteiden avulla. Erlin (2002, 98) mukaan silloin voidaan puhua keskitetystä arkkitehtuurista, kun sovelluslogiikkaa ei ole lainkaan asiakasohjelmalla. Reynoldsin ja muiden (2004) mukaan keskitetyssä portaalissa informaatio varastoidaan keskitetysti ja sen ylläpidosta vastaa jokin yksittäinen organisaatio. Valtakunnallisen hankkeen palveluseteliportaalin konsepti edustaa siis tässä tutkimuksessa konstruktiivisen tutkimuksen alkutilaa eli keskitettyä palvelusetelijärjestelmää. Tässä tutkimuksessa keskitetyllä palveluportaalilla tarkoitetaan portaaliarkkitehtuuria, jonka käyttöliittymät ovat thin-client -käyttöliittymiä. Asiakaspäätteillä sovellukset pyörivät joko verkkoselaimessa, jolloin sovelluslogiikka ja -laskenta tapahtuvat keskitetysti sovelluspalvelimella, tai yksinkertaisessa asiakaspäätelaitteessa, jossa varsinaista laskentaa suoritetaan mahdollisimman vähän (Erl, 2002, 98; Tanenbaum & Steen, 2007, 547). Tässä tutkimuksessa keskitetyn ratkaisun ajatellaan ensisijaisesti sisältävän selainpohjaisia käyttöliittymiä, mutta se, että lopullinen järjestelmä tulisi käsittämään myös yksinkertaisia asiakasohjelmasovelluksia, ei vaikuta järjestelmän tarkasteluun selainpohjaisessa kontekstissa. Thin-client-arkkitehtuuri on riittävän laaja käsittämään myös tällaiset vain vähän toiminnallisuutta sisältävät asiakasohjelmat (Tanenbaum & Steen, 2007, 41). Valtakunnallisessa hankkeessa portaalikonsepti tarjoaa palveluseteliasiakkaalle ja palveluntuottajalle sekä kunnalle thin-client -käyttöliittymää palveluun (PSOP-PK, 2012). Kaikki toiminnallisuus tapahtuisi keskitetysti palveluportaalissa. Asiakas palveluntuottaja julkinen sektori -akselin osalta järjestelmä on siis hyvin keskitetty. Sovelluspalvelimen ylläpitäjäorganisaatiota ei ole vielä valtakunnallisen hankkeen puitteissa päätetty, mutta luultavasti se tulee olemaan joko julkinen sektori tai vaihtoehtoisesti jokin kolmas osapuoli, mutta tällöin julkinen sektori edelleen toimii järjestelmän rahoittajana (Haastattelu: Mätäsaho, 2012). Palvelusetelijärjestelmä on myös mahdollista rakentaa jonkin olemassa olevan järjestelmän päälle (Haastattelu: Mätäsaho, 2012). Esimerkiksi useissa kunnissa käytössä oleva Effica-järjestelmä tarjoaa sekä potilastietojärjestelmää että laskutuspalvelua sosiaali- ja terveydenhuollon palveluihin, joten näissä kunnissa olisi optimaalisinta, jos palvelusetelijärjestelmä olisi osana Efficaa. Toisaalta järjestelmän toteutuksessa on jätetty mahdolliseksi hyödyntää myös valmiita muualta ostettuja verkkopalveluita, joilla on hyvin määritellyt ja riittävän avoimet rajapinnat (PSOP- PSKT, 2012). Tällaisia voivat olla esimerkiksi SOA -tyyppiset ratkaisut. Valtakunnallisen hankkeen sähköinen palvelusetelijärjestelmäkonsepti vaatii yhteyden myös muihin julkishallinnon tietokantajärjestelmiin, kuten sosiaali- ja terveydenhuollon sekä verohallinnon järjestelmiin (PSOP-PSKT, 2012). Tällä voidaan helpottaa prosesseja vähentämällä esimerkiksi hakemuksen mukana toimitettavien liitteiden tarvetta. Ratkaisun käyttöönotto on kuitenkin riippuvainen muiden järjestelmien elinkaaren vaiheesta sekä siitä, halutaanko ulkoisia järjestelmiä ylipäätään avata yleiseen käyttöön (Haastattelu: Mätäsaho, 2012). Osa näistä järjestelmistä saattaa siis olla vielä täysin manuaalisia tai sähköistäminen saattaa tarkoittaa ainoastaan sitä, että paperiset päätökset ovat valokuvakopioita sähköisessä muodossa. Jokaisessa organisaatiossa määritellään myös organisaatiokohtainen avoimuuspolitiikka. Näiden järjestelmien ylläpitäjät ovat vastuussa järjestelmien ja niiden tietokantojen rajapintojen
49 toteutuksesta sekä siitä, mikä informaatio tulee lopulta olemaan saatavilla rajapinnan kautta. Asiakas saa palvelusetelin kunnan vastaavan organisaation valtuutetulta työntekijältä. Esimerkiksi kunnan vanhustyönohjaaja voi luoda asiakkaalle vanhuspalveluiden kotihoidon palvelusetelin. Asiakas ei voi hakea palveluseteliä muuten kuin kunnan vastaavan organisaation vastaanotolla. Sähköistä palvelusetelihakemusta konseptissa ei ole huomioitu. (PSOP-PSKT, 2012; PSOP-PK, 2012.) Yritys voi hakea sähköisesti palvelusetelipalveluntuottajaksi. Kun yritys hyväksytään palveluntuottajaksi, se lisätään palveluntuottajarekisteriin. Palveluntuottajien rekisteriä ylläpidetään portaalissa. Asiakas voi hakea palveluntuottajaa portaalin hakutoiminnallisuuden kautta. Rekisteriin on pääsy sekä sisäänkirjautuneella käyttäjällä että anonyymillä käyttäjällä. (PSOP-PSKT, 2012; PSOP-PK, 2012.) Yritys, joka on hyväksytty palveluntuottajaksi, voi muokata omia yritystietojaan portaalissa. Yritys voi listata jokaista toimipistettä koskevat palvelu- ja hintatiedot portaaliin. Portaali mahdollistaa palvelun laadun seurannan palveluindeksiin ja kirjalliseen palautteeseen perustuen. (PSOP-PSKT, 2012; PSOP-PK, 2012.) Kun kunnan palvelusta vastaava toimihenkilö on luonut palvelusetelin asiakkaalle, tämä voi käyttää palvelusetelin varaamalla ajan joko portaalin kautta haluamaansa palveluun tai puhelimitse puhelintunnistautumispalvelun kautta. Saatavilla olevat palvelut ovat löydettävissä portaalin hakutoiminnallisuuden kautta. Asiakkaan on liitettävä palveluseteli palvelupyyntöön. Palvelutapaamisen yhteydessä palveluntuottaja näkee asiakkaan varauksesta suoraan palvelun hinnasta ylijäävän omavastuuosuuden. Palveluntuottaja kuittaa palvelun tuotetuksi ja palveluseteli siirtyy kunnan tilitykseen (PSOP-PSKT, 2012; PSOP-PK, 2012.) Hajautettu palvelusetelijärjestelmä Hajautettu palvelujen jakelujärjestelmä on eräs Ubiquitous Home Environment - järjestelmän (UHE) keskeisistä toiminnallisuuksista. Tässä osiossa esitellään aluksi UHE-järjestelmä ja sen nykytila. Tämän jälkeen konstruoidaan hajautettu palvelusetelijärjestelmä UHE-järjestelmän pohjalta käyttäen luvussa 2.5 konstruoituja toiminnallisia vaatimuksia. UHE-järjestelmän kehitys on osa Ryhti- ja Lily-projekteja. Hovimestari on eräs UHEjärjestelmän käyttäjäystävällinen front-end kotiympäristöön ja tarjoaa tuetun pääsyn myös julkisiin ja ammatillisiin palveluihin. Käyttäjä voi valita tarpeelliseksi katsomansa palvelukokonaisuuden käyttöönsä kotiympäristössään esimerkiksi terveyden ja hyvinvoinnin seurantaan (Kramar ym., 2012). UbiHomeServer (UHS) on UHE-järjestelmän palvelin (Kramar ym., 2012). UHEjärjestelmälle mahdollisia käyttöliittymiä ovat muun muassa TV-, mobiili- ja kosketusnäyttö (Haastattelu: Kramar, 2012). Käyttöliittymän on tarkoitus olla riippumaton laitteistosta. UHS ja yhdessä Hovimestari -asiakasohjelman (front-end) kanssa toteuttavat thin-client -arkkitehtuuri (Kramar ym., 2012). Järjestelmän sovelluslogiikka, laskenta ja käyttäjään liittyvä informaatio sijaitsevat palvelimella. Kuvassa 22 on esitetty UHE-järjestelmän arkkitehtuuri, jossa asiakasohjelmaa edustaa Hovimestari tai jokin muu käyttöliittymäohjelma ja pilviresursseja sekä -dataa edustaa UHS. UHS ja sen front-end yhdessä järjestelmään liitettyjen anstureiden kanssa muodostavat UHE:n.
50 50 Kuva 22. UHS:n ja Hovimestarin arkkitehtuuri (Kramar ym., 2012). Ryhti- ja Lily-projekteissa palveluseteli nähtiin eräänä mahdollisena maksutapana sosiaali- ja terveydenhuollon palveluissa, joihin on pääsy UHS:n palvelunjakelujärjestelmän kautta. Tässä tutkimuksessa tarkasteltiin UHE-järjestelmää osana sähköistä hajautettua palvelusetelijärjestelmää ja erityisesti niitä UHS:n toiminnallisuuksia, jotka soveltuvat sähköisen palvelusetelijärjestelmän komponenteiksi. UHE-järjestelmän laitteen ja erilaiset sensorit keskustelevat keskenään langattoman anturiverkon (Wireless Sensor Network, WSN) välityksellä, kuten esimerkiksi 6LoWPAN protokolla (Kramar ym., 2012). Langattoman anturiverkko voi olla koko sen asuinalueen kattava, jossa UHS-palveluita tullaan käyttämään (Kramar ym., 2012). Riippuen käyttäjän päätelaitteista, voi olla tarpeen, että Wi-Fi kattaa koko järjestelmän toimiympäristön (Haastattelu: Kramar, 2012). Tällöin mahdollistetaan Hovimestarin käyttö jopa kodin ulkopuolella. Eräs UHS-järjestelmän osa on palveluhakuun suunniteltu hakukone (Kramar ym., 2012). Hakukone tulee hyödyntämään palveluntuottajien verkkosivuilla saatavilla olevaa linkitettyä dataa yrityksestä, tämän palveluista, hinnoista, aikataulusta ja muusta asiaankuuluvasta (Haastattelu: Kramar, 2012). Koska käyttäjä on tunnistettu verkossa UHS:n kautta, myös palveluajanvaraustoiminto voidaan implementoida järjestelmän kautta (Kramar ym., 2012). UHE-järjestelmä on itsessään hyvin kattava kodin monitoimijärjestelmä, mutta tässä tutkimuksessa oleellisimmat osat järjestelmää ovat linkitetyn datan hakukone sekä palvelunvarausjärjestelmä. UHS:n hakukonetoiminnallisuuden voidaan ajatella muistuttavan kuvassa 20 (e) esitettyä fat-client -arkkitehtuurin mukaista asiakaspääteohjelmaa, jonka tietokanta on verkossa saatavilla oleva linkitetty data. Linkitetyn datan tietokantakysely suoritetaan asiakasohjelmassa. Asiakas valitsee palveluntuottajahaussa sopivat hakukriteerit, kuten sijainti ja palvelukategoria, ja hakukone palauttaa kyselyn tuloksena rivejä hakukriteereihin sopivista palveluntuottajista (Haastattelu: Kramar, 2012). Ensimmäisenä esitetään asiakkaan eniten käyttämät palveluntuottajat (Kramar ym., 2012). Hakukoneen teknologia on saanut inspiraation GoodRelations -ontologiasta.
51 Palveluntuottajan verkkosivupalvelin sisältää RDF-muotoista informaatiota tarjottavista palveluista, hinnoista, toimitusajoista ja muusta asiaankuuluvasta, jota hakukone osaa hyödyntää ja järjestää käyttäjän ymmärtämään muotoon (Kramar ym., 2012). Hakukonetoiminnallisuus vaatii siis, että palveluntuottaja ylläpitää palvelunkuvausta kiinteässä URI-osoitteessa (Haastattelu: Kramar, 2012). Tämä voidaan toteuttaa RDFtiedostona tai yksinkertaisesti käyttämällä RDFa:ta, joka mahdollistaa RDFmerkkauskielen upottamisen HTML:n sekaan kuvaamaan palveluita. Linkitetyn datan ja RDF:n tehokas hyödyntäminen vaativat palvelunkuvauskehikon, esimerkiksi juuri GoodRelations -ontologian mukaisen. Tätä varten on löydettävä erilaiset palvelukategoriat, joihin palveluntuottaja voi viitata kuvatessaan palvelunsa RDF -ontologian mukaisesti. Tämän luvun lopussa luvussa 5.5 on pohdittu palveluiden kategorisointeja. Lisäksi liitteessä 2. on esitetty tämän tutkimuksen aikana konstruoitu palvelukategorialistaus, jonka pohjalta palvelunkuvauskehikkoa voitaisiin lähteä suunnittelemaan. UHS-järjestelmän ajanvaraustoiminto on perinteinen sähköisen kaupankäynnin liiketoimintalomake (Glusko ym., 1999; Haastattelu: Kramar, 2012). Ajanvaraus tapahtuu asiakkaan ja palveluntuottajan välillä kalenteritoiminnon määräämien standardien viestien vaihdolla. Asiakas voi tehdä ajanvarauskyselyn eli palvelupyynnön normaalisti palveluntuottajan tarjoaman ajanvarausjärjestelmän kautta. Palveluntuottaja vastaa palvelupyyntöön ajanvarausjärjestelmänsä kautta. Palveluntuottajan ajanvarausjärjestelmä voi olla esimerkiksi kalenteri tai lukujärjestys, johon on merkitty vapaat palveluajankohdat. Perinteisesti ajanvarausjärjestelmät vaativat asiakkaan yhteystiedot. Koska asiakas on tunnistettu UHS-järjestelmän kautta, palveluntuottaja saa tarvitsemansa yhteystiedot automaattisesti. Perinteisesti palveluntuottaja myös vahvistaa palvelupyynnön eli ajanvarauskyselyn automaattisesti, jos varauksen teko on onnistunut. Asiakkaan varaama aika tallentuu myös asiakkaan UHS:lle (Haastattelu: Kramar, 2012) ja estää asiakasta varaamasta toista päällekkäistä palvelua samalle ajalle. Hovimestari -käyttöliittymä on suunniteltu ennen kaikkea senioreiden tarpeiden mukaisesti (Kramar ym., 2012), jotka ovat haastava käyttäjäryhmä juuri sen vuoksi, että he saattavat vieroksua teknologiaa. Hovimestari soveltuu myös muiden ikäryhmien käyttöön yleiseksi pääsyksi kodin älyjärjestelmään (Kramar ym., 2012). Sen suunnittelussa on hyödynnetty semanttisen webin toimintalogiikkaa. Semanttisen webin toimintalogiikka mahdollistaa järjestelmän hajautuksen perustuen eri käyttäjäryhmien ydintoimintojen itsehallintoon (Reynolds ym., 2004). Tällä hetkellä Hovimestari on implementoitu ainoastaan asiakaspäätteen osalta ja on tämän vuoksi pelkkä prototyyppi. Tutkimuksen tekohetkellä Oulun Ammattikorkeakoulu oli vastuussa UHE:n kehityksestä. Jos järjestelmä tullaan myös jatkossa pitämään avoimena, mikä tahansa ohjelmistoyritys voi tarjota sen tukipalveluita. Koska järjestelmä tarjoaa käyttäjäystävällisen pääsyn sosiaali- ja terveydenhuollonpalveluiden tietoihin ja ajanvaraukseen sekä muihin palveluihin, se vähentäisi kustannuksia myös kunnallisella puolella puhelinneuvonnassa ja -ajanvarauksessa. Järjestelmä muun muassa muistuttaa käyttäjäänsä varatuista palveluajoista, jolloin unohtumisista johtuvat poissaolot vähenisivät ja sosiaali- ja terveydenhuollon työaika olisi tehokkaampaa. Palvelin voidaan myös sijoittaa edullisesti pilveen, joka edelleen helpottaa asiakkaan kustannuksia. (Haastattelu: Kramar, 2012.) Palvelusetelijärjestelmän konstruktio UHE on innovatiivinen kodin älyjärjestelmä. Se myös mahdollistaa henkilökohtaisten palveluiden sekä kodinpalveluiden varaamisen verkon välityksellä. Jatkuvasti yleistyvät palvelusetelit voisivat toimia maksutapana UHS:n kautta tilatuissa palveluissa. Lisäksi 51
52 UHS ja Hovimestari -käyttöliittymä on suunniteltu erityisesti tekniikkaa vieroksuville seniorikäyttäjille soveltuvaksi ja seniorit ovat kuitenkin eräs merkittävä palveluseteleiden asiakaskunta. Tämän vuoksi UHS soveltui hyvin hajautetun palvelusetelijärjestelmän osaksi ja lähtökohdaksi. Tässä tutkimuksessa konstruoitiin hajautettu palvelusetelijärjestelmä kokonaisuutena UHS:n ympärille ja konstruktio esitellään seuraavaksi. Hajautetun palvelusetelijärjestelmän sidosryhmät ovat asiakas, palveluntuottaja ja kunta tai kuntayhtymä. Asiakas käyttää järjestelmää aina Hovimestarin tai jonkin muun UHS:n asiakasohjelman kautta, joten hänellä ajatellaan olevan käytössä UHS:n metahakukone, tunnistautumispalvelu ja kalenteritoiminto. Palveluntuottajalta tulisi löytyä ajanvarausjärjestelmä sekä oma verkkosivu, jossa olisi metadataa sisältävä palvelukatalogi, jota UHS:n metahakukone voisi hyödyntää. Kunnan tulisi puolestaan tarjota ne toiminnallisuudet, jotka liittyvät palveluseteleihin, kuten palveluseteleiden myöntäminen, niillä maksaminen, yrityksen hyväksyminen palvelusetelipalveluiden tuottajaksi, palvelusetelikelpoisten palveluntuottajien rekisterin ylläpito sekä palvelun laadunvalvonta (Haastattelu: RAS, 2012; LSTPS, 2009). Lisäksi asiakkaan ja palveluntuottajan tulisi päästä käsiksi heille itselleen osoitettuihin palveluseteleihin. Myös hajautetussa palvelusetelijärjestelmässä kunnalle tulisi rakentaa sellainen palvelusetelisovellus, jossa palveluseteleitä hallinnoitaisiin. Keskitetystä järjestelmästä tämä eroaa siten, että kaikki asiakkaan ja palveluntuottajan väliset prosessit, kuten palveluntuottajien haku ja ajanvaraus, jätetään palvelusetelisovelluksen ulkopuolelle. Koska palveluseteli on kunnan tarjoama tapa järjestää sosiaali- ja terveydenhuollon palvelut, on luonnollista, että palvelusetelientiteettiä säilytetään kunnan hallinnoimassa järjestelmässä ja myös kaikki palvelusetelin tilan muutosta koskevat prosessit (jotka ovat esitetty tilakaaviona kuvassa 9), tapahtuvat samaisessa järjestelmässä. Kunnan on ylläpidettävä rekisteriä hyväksytyistä palveluntuottajista (LSTPS, 2009). Rekisteri on käytännössä lista ja se on oltava saatavilla kaikille sidosryhmille. Rekisteri ei sisällä arkaluontoista tietoa ja tällä hetkellä esimerkiksi RAS:n palveluntuottajarekisteri on kuntayhtymän verkkosivulta löytyvä pdf-tiedosto. Hajautettu palvelusetelijärjestelmä halutaan pitää mahdollisimman kevyenä ja tämän vuoksi rekisteriä ajatellaan myös jatkossa ylläpitää kunnan verkkosivulla tai vaihtoehtoisesti palvelusetelisovelluksen osana siten, että sen lukeminen ei vaadi kirjautumista. Rekisterin tulee tosin olla sellaisessa muodossa, että UHS:n hakukone osaa sitä hyödyntää. Tavoitteena olisi, että rekisteri olisi RDF -ontologian mukainen ja palvelut olisi kuvattu GoodRelations -tyyppisellä ontologialla. Sähköiset palvelusetelitoiminnallisuudet voidaan järjestää usealla eri tavalla. UHSjärjestelmän kohdalla palvelusetelin järjestämistä ei ole vielä lyöty lukkoon, mutta ratkaisu halutaan pitää mahdollisimman kevyenä ilman, että käytettävyydestä joudutaan tinkimään (Haastattelu: Kramar, 2012). Valtakunnallisen hankkeen johtajan, Johanna Mätäsahon (Haastattelu: 2012) mukaan asiointikortti, joka samalla toimisi palvelusetelimaksukorttina, ei toisi järjestelmälle lisäarvoa. Asiointikortti vaatisi jonkinlaisen lukulaitteen ja se toimisi ainoastaan tunnistautumisvälineenä. Toinen lukulaitetta vaativa toteutustapa olisi lounassetelin kaltainen maksuseteli. Tämän vuoksi myös hajautetussa arkkitehtuurissa palvelusetelin ajatellaan toimivan ilman maksuseteleitä ja asiointikortteja. Asiakkaan tunnistautumispalvelu on sisäänrakennettuna UHS:iin (Kramar ym., 2012) ja sitä olisi suositeltavaa hyödyntää myös hajautetussa palvelusetelijärjestelmässä. Jos palveluseteliin liittyvät toiminnot tapahtuvat kunnan hallinnoimassa palvelusetelisovelluksessa, siihen on oltava pääsy myös muilla sidosryhmillä eli asiakkaalla ja palveluntuottajalla. Sovellus voisi tarjota yksinkertaisen thin-client - 52
53 liittymän asiakkaalle, josta näkyisi listattuna kaikki sellaiset asiakkaalle myönnetyt palvelusetelit ja niiden tilat. Asiakas voisi osoittaa palvelusetelisovelluksessa uuden (tila) palvelusetelin mille tahansa yritykselle, joka on listattuna kunnan ylläpitämässä palveluntuottajarekisterissä. Asiakas voi muuttaa palvelusetelin tilan uudesta asiakkaan hyväksymään. Kuten sähköisen kaupankäynnin maksuoperaatio tämäkin vaatii asiakkaan tunnistautumisen maksujärjestelmään. Koska asiakas käyttää järjestelmää Hovimestarin kautta, asiakkaan tunnistaautuminen palvelusetelisovellukseen hoidetaan UHS:n tunnistautumispalvelun kautta. Näin asiakas voi maksaa palveluseteliosuuden palvelun hinnasta. Järjestelmä voisi tarjota yksinkertaisen thin-client -liittymän myös palveluntuottajalle, jossa olisi listattuna kaikki sellaiset palvelusetelit, jotka asiakas on hänelle osoittanut. Palveluntuottaja voi myös halutessaan tulostaa tämän listan osaksi kirjapitoaan. Palveluntuottajan tulee hyväksyä asiakkaan hänelle myöntämät palvelusetelit eli muuttaa palvelusetelin tila asiakkaan hyväksymästä palveluntuottajan hyväksymäksi. Kuten semanttisen webin yhteydessä todettiin, yhden informaation tarjoajan poistuminen ei kaada muiden sidosryhmien välisiä palveluprosesseja hajautetussa järjestelmässä. Jos julkinen sektori eräänä päivänä poistuisikin hajautetun palvelusetelijärjestelmän piiristä ja palvelusetelit poistuisivat käytöstä, jäljelle jäisi edelleen täysin toimintakykyinen UHE palvelunhakujärjestelmineen ja ajanvarauksineen, sellainen millaiseksi UHE -järjestelmä tällä hetkellä on suunniteltu. Julkisen sektorin poistuttua myös kaikki palveluseteleihin ja niillä maksamiseen liittyvä tieto häviäisi, koska julkinen sektori hallinnoi kaikkea palveluseteleihin liittyvää järjestelmässä, eikä vaarana olisi, että arvottomia palvelusetelikuponkeja jäisi vaeltamaan ja vääristämään palveluntuottajien ja asiakkaiden välisiä prosesseja. RAS case Seuraavaksi kuvataan nämä edellä esitetyn hajautetun palvelusetelijärjestelmän toiminnot käyttäen luvussa 4.2 esitettyjä RAS:in kotihoidon prosessikuvauksia. Kuvassa 23 on esitetty sähköinen palvelusetelin hakuprosessi hajautetussa palvelusetelijärjestelmässä. Prosessikuvaus on johdettu luvussa 4.2 esitetyn prosessikuvauksen (kuva 15) pohjalta. Asiakkaan hakuprosessi on helpottunut siten, että asiakkaan ei enää erikseen tarvitse täyttää paperista hakulomaketta. Sähköinen hakulomake on thin-client -tyyppinen sähköisen kaupankäynnin tilauslomake, joka voidaan täyttää hoidontarpeenarvioinnin yhteydessä. Koska RAS:illa asiakkaan palvelusetelihakemus on tällä hetkellä lyhyt (yhden sivun mittainen pdf-lomake), sähköisessä muodossa se voitaisiin avata jopa mobiililiittymässä. Myös hoitaja voi täyttää hakemuksen hoidontarpeenarvioinnin yhteydessä, mikäli hän päätyy siihen, että asiakas tulee palvelusetelin saamaan. Myös hoitajan työ helpottuu, koska hänen ei tarvitse kuljettaa asiakkaan täyttämää paperista hakemusta toimistolle, jossa hakemus käsiteltäisiin ja palvelusetelin tiedot syötettäisiin paperisesta hakemuksesta julkisen sektorin järjestelmään, reskontraan. Hoitaja voi avata sähköisen hakemuksen konttorilla ja luoda uuden palvelusetelin kyseiselle asiakkaalle. 53
54 54 Kuva 23. Palvelusetelin hakuprosessi. Myös yritykselle olisi siis hyvä olla sähköinen hakemus palveluntuottajaksi. Kunnan valtuutettu työntekijä käsittelee ja hyväksyy tai hylkää hakemukset. Sekä asiakkaan että palveluntuottajan hakemusten liitteet voidaan toimittaa postitse. Valtakunnallisessa hankkeessa portaali käyttää muiden julkishallinnon järjestelmien avoimia rajapintoja, jolloin liitteitä ei tarvita. Tämä ominaisuus voidaan toteuttaa myös hajautetulle palvelusetelijärjestelmälle, mutta se vaatii lisää tutkimista muiden julkishallinnon avoimista rajapinnoista. Näin ollen muut organisaatiota ja tietojärjestelmät jäävät tämän tutkimuksen ulkopuolelle. Lisäksi olisi myös suositeltavaa, että palvelusetelisovellus generoisi RDF-muotoisen listan eli kunnan ylläpitämän rekisterin palveluntuottajista aina kun uusi palveluntuottaja olisi hyväksytty. Lista tai rekisteri voisi olla toteutettu esimerkiksi RDFa:lla, jolloin sama informaatio olisi saatavilla sekä HTML- että RDFmuodossa. Kuvassa 24 on konstruoitu prosessikuvaus, jossa yritys hakee palveluntuottajaksi. Luvussa 4.2 esitettyyn manuaalisen prosessiin (kuva 18) verrattuna nähdään, että palveluntuottajaan liittyviä yritystietoja, kuten palvelukatalogia hintatietoineen, ei ole tarve päivittää. Lisäksi papereiden käsittely on jäänyt kokonaan pois, koska hakemus siirtyy suoraan järjestelmään, josta se voidaan avata julkisen sektorin valtuutetun työntekijän toimesta. Hyväksytty palveluntuottaja lisätään RAS:in verkkosivulle palveluntuottajarekisteriin. Kuva 24. Yritys hakee palvelusetelipalvelun tuottajaksi. Palveluyritysten hakutoiminnallisuus sisältyy UHS:iin. Hajautetun palvelusetelijärjestelmän voidaan ajatella keveimmillään toimivan kuvan 25 sekvenssikaavion mukaisesti siten, että UHS:n palveluyrityshaku antaa hakutuloksena esimerkiksi kaikki lähiseudun kotihoitajat. Kuvasta 25 nähdään mille järjestelmän osille
55 eri toiminnot kuuluvat. Verkko -aktorilla halutaan korostaa sitä, että informaation tulisi olla saatavilla julkisesti verkossa, mutta sama asian voitaisiin esittää myös ilman Verkko -aktoria. Jos asiakas haluaa nähdä, mihin palveluihin voidaan käyttää palveluseteliä, haun yhteydessä kunnan sivulla ylläpidettävästä palveluntuottajarekisteristä tarkistetaan, mitkä näistä yrityksistä on hyväksytty kunnan puolesta palveluntuottajiksi. Haun tulosjoukko esitetään siten, että asiakas näkee, mitkä palveluyritykset ovat hyväksytty kunnan puolesta palveluntuottajiksi ja voivat tarjota palvelusetelipalveluita. Asiakas voi myös valita, että haku näyttää ainoastaan palvelusetelikelpoiset palveluntuottajat, jolloin hän saa näkymäänsä listan palveluntuottajien tulosjoukon ja kunnan hyväksymien palveluntuottajien tulosjoukon leikkauksen. Lopulta asiakas voi ottaa yhteyttä palveluntuottajaan esimerkiksi ajanvaraustoiminnon kautta. 55 Kuva 25. UHS-hakuominaisuuden toimintaperiaate. Vaihtoehtoisesti palvelusetelikelpoisuus on eräänä hakuehtona. Myös ajanvaraustoiminto on huomioitu nykyisessä UHS -suunnitelmassa. Ajanvarauksen yhteydessä asiakkaan olisi hyvä ilmoittaa haluavansa käyttää tietynlaisen palvelusetelin maksuna palvelua vastaan. Tämä huomautus voisi olla lisätietona. Jos asiakas on jättänyt lisätietoja ajanvarauksen yhteydessä, hajautetun palvelusetelijärjestelmän kannalta olisi hyvä, ettei ajanvaraustoiminto ainakaan näissä tapauksissa automaattisesti hyväksyisi ajanvarausta vaan vaatisi palveluntuottaja hyväksynnän. Mikäli palveluntuottaja voi toteuttaa palvelusetelin sisältämät ehdot, hän vahvistaa ajanvarauksen eli palvelukyselyn. Mikäli palveluntuottaja ei pysty toteuttamaan palvelusetelin ehtoja, palveluntuottaja voi ilmoittaa tästä asiakkaalle ja asiakas voi joko ostaa omavaraisesti palvelun palveluntuottajalta tai etsiä toisen palveluntuottajan, joka pystyy täyttämään palvelusetelin ehdot. Hajautetun palvelusetelijärjestelmän periaatteen mukaisesti jokainen organisaatio on sen lisäksi, että se vastaa omaa organisaatiota koskevasta informaatiosta, myös vastuussa omasta toiminnastaan. Mahdollisesti palveluntuottaja, jolle asiakas teki palvelupyynnön ensimmäisenä, osaa myös suositella toista palveluntuottajaa. Ajanvaraustoiminto on sähköisen kaupankäynnin tilauslomake ja tilausvahvistus. Kuvassa 26 on konstruoitu RAS:nin vanhuspalveluiden palvelunhaku- ja ajanvarausprosessi hajautetulla palvelusetelijärjestelmällä. Jotta asiakas voisi käyttää palvelusetelin, hänellä on oltava uusi (tila) palveluseteli kunnan palvelusetelijärjestelmässä. Hän voi hakea palvelua ja palveluntuottajaa UHS:n palveluntuottajahaun kautta. Haku hyödyntää palveluntuottajan verkkosivulla tarjolla olevaan informaatiota palveluntuottajista sekä kunnan verkkosivulla olevaa rekisteriä hyväksytyistä palvelusetelipalveluiden tuottajista. Ajanvaraus koostuu asiakkaan
56 tekemästä ajanvarauskyselystä ja palveluntuottajan hyväksynnästä. Palvelutapaaminen on esitetty yksityiskohtaisemmin luvun 4.2 kuvassa Kuva 26. Palveluntuottajan haku ja ajanvaraus. Palveluntuottaja voi hallinnoida omaa yritystään koskevia tietoja normaalisti omilla verkkosivuillaan. Olisi hyvä, että palveluntuottajan verkkosivulla oleva informaatio palveluiden sisällöstä olisi RDF-muotoista, jotta myös UHS:n hakutoiminnallisuus osaisi sitä käyttää. Katalogin luominen vaatii linkitetyn datan palvelunkuvauskehikon ja palveluiden kategorisoinnin. Kehikkoa voidaan lähteä suunnittelemaan tämän tutkimuksen luvussa 5.5 pohditun kategorisoinnin pohjalta. Palvelukategorioille voidaan myös tässä ratkaisussa antaa palvelun sisällön tunnus helpottamaan sähköisen kaupankäynnin kommunikointia samoin kuin valtakunnallisen hankkeen portaalin konseptissa. Kunta voisi määritellä jokaiselle palvelusetelille palvelun sisällön tunnuksen ja tunnukselle palvelusisällön vaatimukset. Kunta voisi myös ylläpitää palvelun sisällön tunnuksien listausta omalla verkkosivullaan tai jopa osana palvelusetelisovellusta siten, ettei sen lukeminen vaadi kirjautumista. Näin asiakas ja palveluntuottaja voisivat tarkistaa ne palveluun liittyvät vaatimukset, johon palveluseteli on myönnetty. Aikaisemmin tässä osiossa kuvattu asiakkaan ja palveluntuottajan välinen maksuoperaatio, joka vaatii sekä molempien osapuolien hyväksymisen, voidaan hoitaa ennen tai jälkeen palvelun toimittamista tai vaihtoehtoisesti palveluntoimittamisen yhteydessä. Kuvassa 27 on konstruoitu palvelusetelimaksaminen aikaisemmin esitetyn RAS:in maksuprosessin pohjalta. Asiakas voi palvelutapaamisen yhteydessä Hovimestari -mobiilikäyttöliittymän kautta hyväksyä palvelusetelin reaaliaikaisesti. Kuvassa oletetaan, että asiakas käyttää Hovimestari -käyttöliittymää, jonka vuoksi hän käyttäisi automaattisesti myös UHS:n tunnistautumispalvelua. Palveluntuottaja voi käyttää oman palvelupisteensä päätettä tai mobiililaitetta palvelusetelin hyväksymiseen eli hyväksyä asiakkaan hänelle osoittaman palvelusetelin vastaanotetuksi. Näin mahdollistetaan myös omavastuuosuuden reaaliaikainen maksaminen. Asiakas voi